'കേസിൽ നിന്ന് പിൻമാറിയില്ലെങ്കിൽ സഹോദരനെ വധിക്കും'; വിസ്മയയുടെ വീട്ടിലേക്ക് ഭീഷണിക്കത്ത് - Janayugom Online\nSeptember 16, 2021, 9:50 am\n‘കേസിൽ നിന്ന് പിൻമാറിയില്ലെങ്കിൽ സഹോദരനെ വധിക്കും’; വിസ്മയയുടെ വീട്ടിലേക്ക് ഭീഷണിക്കത്ത്\nസ്ത്രീധന പീഡനത്തെ തുടർന്ന് ദുരൂഹസാഹചര്യത്തിൽ മരിച്ച നിലയിൽ കണ്ടെത്തിയ വിസ്മയയുടെ വീട്ടിലേക്ക് ഭീഷണിക്കത്ത്. കേസിൽനിന്ന് പിൻമാറിയില്ലെങ്കിൽ വിസ്മയയുടെ സഹോദരനെ വധിക്കുമെന്നാണ് ഭീഷണിക്കത്തിലെ ഉള്ളടക്കം. പത്തനംതിട്ടയിൽ നിന്നാണ് കത്ത് പോസ്റ്റ് ചെയ്തിരിക്കുന്നത്. കത്ത് വിസ്മയയുടെ വീട്ടുകാർ പൊലീസിന് കൈമാറിയിട്ടുണ്ട്.\nഇതുകൂടി വായിക്കാം;വിസ്മയ കേസ് ;കിരൺ കുടുങ്ങിയത് ഇങ്ങനെ, നിർണായക വഴിത്തിരിവായി ചാറ്റ് വിവരങ്ങൾ\nകേസില് നിന്ന് പിന്മാറിയാല് ആവശ്യപ്പെടുന്ന പണം നല്‍കാമെന്നാണ് കത്തില് പറയുന്നത്. കേസില് നിന്ന് പിന്മാറിയില്ലെങ്കില് വിസ്മയയുടെ വിധി തന്നെ സഹോദരന് വിജിത്തിന് ഉണ്ടാകുമെന്നാണ് കത്തിൽ പറയുന്നത്. കത്ത് തുടർ നടപടികൾക്കായി ചടയമംഗലം പൊലീസ് കോടതിയിൽ ഹാജരാക്കി. വിസ്മയയുടെ അച്ഛൻ ത്രിവിക്രമൻ നായർ കത്ത് ലഭിച്ചത് സംബന്ധിച്ച് പൊലീസിന് മൊഴി നൽകിയിട്ടുണ്ട്.കത്തെഴുതിയത് കിരൺകുമാറാകാൻ സാധ്യതയില്ലെന്നാണ് പൊലീസിന്റെ പ്രാഥമികനിഗമനം. കേസിൻ്റെ ശ്രദ്ധ തിരിച്ചുവിടാനുള്ള ശ്രമമണോ എന്നും പൊലീസ് സംശയിക്കുന്നു. കേസിൻ്റെ കുറ്റപത്രം കോടതിയിൽ സമർപ്പിച്ചതിനു തൊട്ടുപിന്നാലെയാണ് ഭീഷണി കത്ത് എത്തിയത് എന്നതും ശ്രദ്ധേയമാണ്.\nഇതുകൂടി വായിക്കാം;വിസ്മയ കേസിൽ കുറ്റപത്രം ഇന്ന്; കിരണിനെതിരെ ആത്മഹത്യാപ്രേരണ അടക്കം9വകുപ്പുകൾ\nവെള്ളിയാഴ്ചയാണ് വിസ്മയ കേസിൽ പൊലീസ് കുറ്റപത്രം സമർപ്പിച്ചത്. 507 പേജുള്ള കുറ്റപത്രം സമർപ്പിച്ചതിന് പിന്നാലെ ഭീഷണിക്കത്ത് ലഭിച്ചത് പൊലീസ് സംശയത്തോടെയാണ് കാണുന്നത്. കേസിന്‍റെ ശ്രദ്ധ തിരിച്ചുവിടാനുള്ള ശ്രമമാണോ ഭീഷണിക്കത്തിലൂടെ ഉദ്ദേശിക്കുന്നതെന്ന് പൊലീസ് സംശയിക്കുന്നുണ്ട്.ശാസ്താംകോട്ട ജുഡീഷ്യല് ഒന്നാം ക്ലാസ് മജിസ്‌ട്രേറ്റ് കോടതിയിലാണ് പൊലീസ് കുറ്റപത്രം സമര്‍പ്പിച്ചത്. 102 സാക്ഷികളും, 92 റെക്കോര്‍ഡുകളും, 56 തൊണ്ടിമുതലുകളും ഉള്‍പ്പെടുന്നതാണ് പൊലീസ് കുറ്റപത്രം. 507 പേജുള്ള കുറ്റപത്രത്തില് ഡിജിറ്റല് തെളിവുകള് കൂടി ഉള്‍പ്പെടുത്തിയാല് 2419 പേജാകും.കേസിൽ 45 സാക്ഷികളും 20 തൊണ്ടിമുതലുകളുമടക്കം പഴുതടച്ച കുറ്റപത്രമാണ് അന്വേഷണ സംഘം തയ്യാറാക്കിരിക്കുന്നത്.വിസ്മയയുടേത് സ്ത്രീധന പീഡനത്തെ തുടര്‍ന്നുള്ള ആത്മഹത്യ എന്നാണ് പൊലീസ് കുറ്റപത്രം. പ്രതി കിരണ്‍കുമാര് അറസ്റ്റിലായി എൺപതാം ദിവസമാണ് കുറ്റപത്രം സമര്‍പ്പിച്ചത്.\nenglish summary;vismaya case brother receives threatening letter\nഒന്നാം ക്ലാസ് പ്രവേശനം ; റെക്കോഡിട്ട് പൊതുവിദ്യാഭ്യാസ മേഖല\nആറ് മാസം ചികിത്സിച്ചിട്ടും മുഖത്തെ നീര് മാറിയില്ല: കാരണം ഞെട്ടിക്കുന്നത്\nവാടക വീട്ടില് താമസിക്കുന്നവര്‍ക്കും എളുപ്പത്തില് റേഷന് കാര്‍ഡ് കിട്ടും: പുതിയ ഉത്തരവ് നിലവില് വന്നു\nഒടുവിൽ മുട്ടുമടക്കി ജെഎൻയു വീസി; ഫീസ് വർധന പിൻവലിക്കും


ധോണിക്ക് വിരമിക്കൽ മത്സരം എപ്പോൾ :ബിസിസിക്ക് മുൻപിൽ ചോദ്യവുമായി മുൻ സെലക്ടർ\nലോകക്രിക്കറ്റിലെ ഏറ്റവും മികച്ച നായകനും ഒപ്പം ഇതിഹാസ വിക്കറ്റ് കീപ്പർ ബാറ്റ്‌സ്മാനുമായ ഇന്ത്യൻ താരം മഹേന്ദ്ര സിംഗ് ധോണി ഇന്നും ആരാധകരുടെ പിന്തുണയിൽ മറ്റുള്ള ഏതൊരു ക്രിക്കറ്റ് താരത്തിനേക്കാൾ ബഹുദൂരം മുൻപിൽ തന്നെയാണ്. കഴിഞ്ഞ വർഷം വളരെ അവിചാരിതമായി ക്രിക്കറ്റിൽ നിന്നും പൂർണ്ണ വിരമിക്കൽ പ്രഖ്യാപിച്ച ധോണി ഈ സീസൺ ഐപിഎല്ലിലും കളിച്ചു. ചെന്നൈ സൂപ്പർ കിങ്‌സ് ക്യാപ്റ്റനായ ധോണി വരാനിരിക്കുന്ന പതിനഞ്ചാം സീസൺ ഐപിഎല്ലിൽ കളിക്കുവാനുള്ള സാധ്യതകൾ വളരെ വിരളമാണ്. ഇപ്പോൾ ധോണിയുടെ വിരമിക്കലിനെ കുറിച്ച് തന്റെ അഭിപ്രായം വിശദമാക്കുകയാണ് മുൻ താരവും മുൻ ഇന്ത്യൻ ടീമിന്റെ സെലക്ടറുമായ സരൺദീപ് സിങ്.\nധോണി വളരെ അപ്രതീക്ഷിതമായി വിരമിക്കൽ പ്രഖ്യാപനം നടത്തിയപ്പോൾ ആരാധകരും ഒപ്പം ക്രിക്കറ്റ് ലോകവും ഏറെ ഞെട്ടിയിരുന്നു. താരത്തിന് ഒരു വിരമിക്കൽ മത്സരത്തിനുള്ള അവസരം ഇന്ത്യൻ ക്രിക്കറ്റ് ബോർഡ് ഒരുക്കുമെന്ന് വാർത്തകൾ സജീവമായിരുന്നുവെങ്കിലും അത്തരം കാര്യങ്ങളിൽ ബിസിസിഐ ഒരു നിലപാടും ചർച്ചചെയ്തില്ല. ധോണിക്ക് ഒരു വിരമിക്കൽ മത്സരം പോലും ഒരുക്കാൻ മനസ്സ് കാണിക്കാത്ത ഇന്ത്യൻ ക്രിക്കറ്റ് ബോർഡിനെ രൂക്ഷമായി വിമർശിക്കുകയാണ് താരം. എന്താണ് ധോണിക്ക് വിരമിക്കൽ മത്സരം കിട്ടാതെ പോയതിന്റെ കാരണമെന്നും അദ്ദേഹം ചോദ്യം ഉന്നയിക്കുന്നുണ്ട്.\n“ധോണിയെ പോലൊരു ഇതിഹാസ നായകൻ എന്തുകൊണ്ടാണ് ഇപ്രകാരം വിരമിച്ചത്. ഓസ്ട്രേലിയയിൽ 2020ൽ നടക്കേണ്ടിയിരുന്ന ടി :20 ലോകകപ്പ് കോവിഡ് വ്യാപനത്തെ തുടർന്നാണ് മാറ്റിവെച്ചത്. ഈ ലോകകപ്പിൽ ഒരു അവസരം ധോണി ആഗ്രഹിച്ചിരുന്നു പക്ഷേ ലോകകപ്പ് മാറ്റിയതിന് പിന്നാലെ വിരമിക്കൽ പ്രഖ്യാപനം നടത്തിയ ധോണി ഒരു വിരമിക്കൽ മത്സരം അർഹിച്ചിരുന്നു. അദ്ദേഹത്തിന് ഇനിയും ബിസിസിഐ ആലോചിച്ച് മത്സരം അനുവദിക്കണം” മുൻ സെലക്ടർ അഭിപ്രായം വ്യക്തമാക്കി\nനിലവിൽ കുടുംബവുമായി ഷിംലയിൽ ഹോളിഡേ ആഘോഷിക്കുകയാണ് ധോണി. ഐപിൽ പതിനാലാം സീസൺ മത്സരങ്ങൾ പുനരാരംഭിക്കുമ്പോൾ ചെന്നൈ ടീമിനായി മികച്ച ബാറ്റിങ് പ്രകടനമാണ് ധോണിയിൽ നിന്നും ക്രിക്കറ്റ് ആരാധകർ ആഗ്രഹിക്കുന്നത്. താരം വരാനിരിക്കുന്ന ഐപിൽ കളിക്കുമോ എന്നതിലും തീരുമാനം വൈകാതെ ഉണ്ടാകാം എന്നാണ് ചെന്നൈ ടീമിലെ അംഗങ്ങൾ നൽകുന്ന സൂചന\nPrevious articleഇത്തവണ ഖേൽരത്ന ശുപാർശയിൽ ഈ ഇന്ത്യൻ താരങ്ങൾ :സ്റ്റാർ താരവും ലിസ്റ്റിൽ\nNext articleമെസ്സി ഇനി ബാഴ്സലോണ താരമല്ലാ. കരാര് അവസാനിച്ചു.


Jan 19, 2021, 11:58 pm IST\nകൊച്ചി: ഉമ്മൻചാണ്ടിയുടെ വരവ് കേരളത്തിൽ സംഭവിക്കുന്ന അപകടകരമായ ധ്രുവീകരണത്തിന്റെ ഫലമെന്ന് ബിജെപി സംസ്ഥാന ജനറൽ സെക്രട്ടറി എം.ടി രമേശ്. ഉമ്മൻചാണ്ടിയുടെ രംഗപ്രവേശത്തോടെ യു.ഡി.എഫിന് എന്തെങ്കിലും ഗുണപരമായ മാറ്റം സംഭവിക്കുമെന്ന് ബി.ജെ.പി വിശ്വസിക്കുന്നില്ലെന്നും എംടി രമേശ് ഫേസ്ബുക്ക് പ്രസ്താവനയിൽ വ്യക്തമാക്കി.\nമലബാറിൽ മുസ്ലിംലീഗിനുള്ള മൃഗീയാധിപത്യം കോൺഗ്രസ്സിനെയും യു.ഡി.എഫിനെയും ഹൈജാക്ക് ചെയ്യുന്ന രീതിയിലേക്ക് വളർന്നു. ലീഗ് തീരുമാനിക്കുന്നതാണ് യു.ഡി.എഫിന്റെ മുഖ്യമന്ത്രി സ്ഥാനാർഥി. പാണക്കാട് നിന്ന് അനുഗ്രഹം വാങ്ങിയാൽ മാത്രമേ ഭരണത്തിലും അധികാരത്തിലും ആഗ്രഹിക്കുന്ന പദവി ലഭിക്കുകയുള്ളു എന്ന സ്ഥിതിയിലേക്ക് കാര്യങ്ങളെത്തി. ലീഗ് എന്നതിലുപരി ജമാഅത്തെ ഇസ്ലാമി നിശ്ചയിക്കുന്ന രാഷ്ട്രീയ അജണ്ടകളാണ് യു.ഡി.എഫ് കയ്യടിച്ച് പാസാക്കുന്നത്, മുന്നോക്ക സംവരണത്തിനെതിരെ ലീഗ് രംഗത്തെത്തിയതും കോൺഗ്രസ് അതിന് കുട പിടിക്കുന്നതും ജമാഅത്തെ ഇസ്ലാമി അജണ്ടയാണെന്ന് എംടി രമേശ് ചൂണ്ടിക്കാട്ടി.\nഎൻ.എസ്.എസ്, എസ്.എൻ.ഡി.പി തുടങ്ങി ഭൂരിപക്ഷ സമുദായ സംഘടനകളുടെ അഭിപ്രായം പോലും പരിഗണിയ്ക്കാൻ കൂട്ടാക്കാത്ത കേരളത്തിലെ കോൺഗ്രസ് നേതൃത്വം ലീഗിന്റെ തിട്ടൂരത്തിന് വഴങ്ങി കൊടുക്കുകയാണ്. ഇത് കേരളത്തിന് ഒട്ടും ഗുണകരമായ രാഷ്ട്രീയമല്ലെന്നും എംടി രമേശ് അഭിപ്രായപ്പെട്ടു.


ബിസിനസിലെ പ്രശ്‌നപരിഹാരത്തിനുള്ള തന്ത്രങ്ങള് - FUTURE KERALA - Daily on Business Economy and Society\nബിസിനസിലെ പ്രശ്‌നപരിഹാരത്തിനുള്ള തന്ത്രങ്ങള്\nby കല്യാണ്‍ജി\t,\t13 March 2019\nഏതൊരു പുതിയ സംരംഭത്തിനൊപ്പവും പലവിധ പ്രശ്‌നങ്ങളുണ്ടാവുക സാധാരണമാണ്. സംരംഭകര് തുടക്കത്തില് തന്നെ ഇവ നേരിടാനുള്ള തയാറെടുപ്പ് നടത്തേണ്ടത് അതിനാല് അത്യാവശ്യമാണ്. വലിയ കമ്പനികളില് സ്ട്രാറ്റജിക് തിങ്കിംഗ് അല്ലെങ്കില് തന്ത്രങ്ങള് മെനയുവാന് വേണ്ടി മാത്രം ഒരു വിഭാഗം ഉണ്ടായിരിക്കും. എന്നാല് ഒരു ചെറുകിട സംരംഭകന് ഇപ്രകാരം ഒരു പ്രത്യേക വിഭാഗം ഉണ്ടാക്കുകയെന്നത് അപ്രായോഗികമാണ്. അവരുടെ മുന്നിലുള്ള പോംവഴികളും സാധ്യതകളും തുറന്നുകാട്ടുന്നതാണ് ഇത്തവണത്തെ ലേഖനം\nസത്യം പറഞ്ഞാല് ഇന്നത്തെ വിഷയം പെട്ടെന്ന് എന്റെ മുമ്പില് വന്നു ചാടിയതാണെന്നു പറയാം. തേനും പാലും സമൃദ്ധിയും മാത്രം സ്വപ്നം കണ്ടുകൊണ്ട് ബിസിനസ് തുടങ്ങിയ ഒരു ചേച്ചിക്ക് കുറച്ചു മാസങ്ങള് കഴിഞ്ഞതും അടിമുടി പ്രശ്‌നങ്ങള്. ഒരെത്തും പിടിയും കിട്ടാതെയായപ്പോളാണ് കാണാന് വന്നത്. എല്ലാം കേട്ട ശേഷം പറഞ്ഞ ഒരു കാര്യം ‘മാഡം, താങ്കളുടെ മുറിയില് നിന്നും ആദ്യം പുറത്തിറങ്ങി ഷോപ്പ് ഫ്‌ളോറില് ദിവസവും ഒരു മണിക്കൂര് ചെലവഴിക്കൂ,’ എന്നാണ്. അവരുടെ രോദനങ്ങള് കേട്ടപ്പോള് ഇത് ഒരാളുടെ മാത്രം പ്രശ്‌നമല്ലെന്ന് മനസ്സിലായി. അപ്പോള് തീരുമാനിച്ചു, ഇന്നത്തെ വിശകലന വിഷയം ഇതുതന്നെ ആകട്ടെ എന്ന്.\nഏതൊരു പുതിയ സംരംഭം തുടങ്ങുമ്പോഴും പലവിധ പ്രശ്‌നങ്ങളും സാധാരണമാണ്. സംരംഭകര് തുടക്കത്തില് തന്നെ തയാറെടുപ്പ് നടത്തേണ്ടത് അതിനാല് അത്യാവശ്യമാണ് താനും. ഈ വിഷയങ്ങളില് സഹായിക്കാന് ധാരാളം തന്ത്രങ്ങളുണ്ട്. വലിയ കമ്പനികളില് സ്ട്രാറ്റജിക് തിങ്കിംഗ് അല്ലെങ്കില് തന്ത്രങ്ങള് മെനയുവാന് വേണ്ടി മാത്രം ഒരു വിഭാഗം ഉണ്ടായിരിക്കും. നേരിടുന്ന ഓരോ യഥാര്‍ത്ഥ പ്രശ്‌നങ്ങളെയും ഭാവിയില് വരാന് സാധ്യതയുള്ള പ്രശ്‌നങ്ങളെയും ഇവര് യഥാവിധി വിലയിരുത്തുകയും അവയ്ക്ക് വ്യക്തമായ വിവിധ പരിഹാരങ്ങള് നിര്‍ദ്ദേശിക്കുകയും ചെയ്യും. ഒരു ചെറുകിട സംരംഭകന് ഇപ്രകാരം ഒരു പ്രത്യേക വിഭാഗം ഉണ്ടാക്കുകയെന്നത് അപ്രായോഗികമായ കാര്യമാണ്. അതുകൊണ്ട് തന്നെ ഇന്നത്തെ ലേഖനം അവര്‍ക്കായുള്ളതാണ്.\nമിക്കവാറും ഉല്‍പ്പന്നങ്ങളുടെ വെബ്‌സൈറ്റില് ‘FAQ’ എന്ന ഒരു ഭാഗം നിങ്ങള് എല്ലാവരും കണ്ടിരിക്കും. ഒരു ഉപഭോക്താവിന് സാധാരണയായി ഉണ്ടാവാന് സാധ്യതയുള്ള സംശയങ്ങളുടെ ചോദ്യോത്തര പട്ടിക തയ്യാറാക്കി അതില് പ്രസിദ്ധീകരിക്കും. ‘ഇതുപോലെ സംഭവിച്ചാല് എന്ത് ചെയ്യും? എന്തുകൊണ്ട് ചെയ്തുകൂടാ? സംരംഭം തുടങ്ങുമ്പോള് ഏതൊക്കെ അനുമാനങ്ങള് നടത്തി? അതില് ഏതൊക്കെ പുനര്‍വിചിന്തനം അര്‍ഹിക്കുന്നു?’ എന്നീ കാര്യങ്ങളുടെ ഒരു ദീര്‍ഘമായ വിശകലനം നടത്തുമ്പോള് പല പ്രശ്‌നങ്ങളും ഒഴിവാക്കാനും പ്രശ്‌നങ്ങള് ഉണ്ടായാല് തന്നെ അവയ്ക്ക് പെട്ടെന്ന് ഉത്തരം കണ്ടെത്താനും സാധിക്കും. ഇങ്ങനെ ചെയ്യുന്നതുകൊണ്ടുള്ള ഏറ്റവും വലിയ ഗുണം, ഏതൊരു അസന്നിഗ്ദ്ധ ഘട്ടത്തിലും നമുക്ക് പതറാതെ പിടിച്ചു നില്‍ക്കാം എന്നതാണ്.\nപ്രശ്‌നങ്ങളെ വിവിധ കോണുകളില് നിന്നും നോക്കി കാണുക\nനിങ്ങളുടെ വില്‍പ്പന അനുദിനം കുറഞ്ഞു വരുന്നു എന്ന് വെക്കുക. നാം സാധാരണ ചെയ്യുന്നത് നമ്മുടെ വില്‍പ്പന തന്ത്രങ്ങള് മാറ്റുകയാണ്. അതിനു പകരം, മാര്‍ക്കറ്റില് വന്ന മാറ്റങ്ങള് എന്തൊക്കെ? നിങ്ങളുടെ ഉല്‍പ്പന്നങ്ങള്‍ക്ക് ബദലായി മറ്റെന്തെങ്കിലും വന്നിട്ടുണ്ടോ? നൂതനമായ സാങ്കേതികവിദ്യ കൊണ്ട് മറ്റുള്ളവര്‍ക്ക് ഉല്‍പ്പന്നത്തിന്റെ വിലയിലോ ഗുണത്തിലോ മാറ്റം വരുത്താന് പറ്റിയിട്ടുണ്ടോ എന്നെല്ലാം മനസ്സിലാക്കിയാല് നന്ന്. കാരണ, പ്രത്യാഘാത വിശകലനത്തിന്റെ (Cause and Effect analyssi) ഒരു സംക്ഷിപ്ത രൂപമാണിത്. 20% തെറ്റായ പ്രവര്‍ത്തികള് 80% പ്രശ്‌നങ്ങള്‍ക്കും കാരണമാകുന്നു എന്ന ശാസ്ത്രീയ വിശകലനത്തെ അടിസ്ഥാനമാക്കി മുന്നോട്ട് പോകുക എന്നതാണ് ഇവിടെ കരണീയം.\nഎത്രപേര് ശ്രദ്ധിച്ചിട്ടുണ്ട് എന്നറിയില്ല, നിങ്ങള്‍ക്ക് ലഭിക്കുന്ന 80% വ്യാപാരവും 20% ഉപഭോക്താക്കളില് നിന്നായിരിക്കും. പക്ഷെ അതിനെക്കുറിച്ചു ബോധവാന്മാരാകാതെ ഈ 20 ശതമാനത്തിനു കൊടുക്കേണ്ടതിലും പ്രാധാന്യം വലിയ ബിസിനസ് ഒന്നും തരാത്ത പക്ഷേ സ്ഥിരം കുറ്റങ്ങളും കുറവുകളും പറയുന്ന ഉപഭോക്താക്കള്‍ക്കായിരിക്കും നല്‍കുന്നുണ്ടാവുക. ഒന്ന് സ്വയം വിശകലനം ചെയ്തു നോക്കൂ…\nജീവനക്കാരില് ആശയവിനിമയം പ്രോത്സാഹിപ്പിക്കുക\nപ്രശ്‌ന പരിഹാരത്തിന് ഏറ്റവും നല്ല പോംവഴി നല്‍കാന് കഴിയുന്നവര് ആ പ്രശ്‌നങ്ങളെക്കുറിച്ച് മനസ്സിലാക്കിയവര് തന്നെയാണ്. ഇത് വായിക്കുന്ന എത്രപേര് ‘ഐഡിയ ബുക്ക്’ കൊണ്ടുനടക്കുന്നുണ്ട് എന്ന് പറയാമോ? നമുക്ക് അപ്പപ്പോള് തോന്നുന്ന നൂതനമായ ആശയങ്ങള് കുറിച്ച് വെക്കാന് ഉള്ള ഒരു ചെറിയ പുസ്തകമാണത്. നിങ്ങള്‍ക്ക് അനുഭവമുണ്ടാകും, പല ആശയങ്ങളും അപ്രതീക്ഷിതമായിട്ടായിരിക്കും നമ്മുടെ തലയില് മിന്നുക. നമ്മള് വിചാരിക്കും ഓഫീസില് പോയിട്ടോ അല്ലെങ്കില് വീട്ടിലെത്തിയിട്ടോ ഇത് എവിടെയെങ്കിലും കുറിച്ചുവെക്കാം എന്ന്. പക്ഷേ അതൊരിക്കലും സംഭവിക്കാറില്ല. ഈ പ്രശ്‌നം ഒഴിവാക്കാനാണ് ഐഡിയ ബുക്ക്. പല ജാപ്പനീസ് കമ്പനികളിലും അവരുടെ വിവിധ ഡിപ്പാര്‍ട്ട്‌മെന്റുകളില് ‘ഐഡിയ ബോക്‌സ്’ വെച്ചിരിക്കും. ഏറ്റവും നല്ല ഐഡിയക്ക് സമ്മാനം നല്‍കും എന്ന് മാത്രമല്ല അവരുടെ വാര്‍ഷിക മൂല്യനിര്‍ണയ രേഖകളില് (Annual Appraisal file) പ്രത്യേകം പരാമര്‍ശിക്കുകയും ചെയ്യും. ഈ രീതി കോയമ്പത്തൂരില് ഉള്ള ഒരു ഓട്ടോമൊബീല് ഡൈ കാസ്റ്റിംഗ് കമ്പനിയില് നടപ്പാക്കിയപ്പോള് വന്‍വിജയമായിത്തീര്‍ന്നു. പല പ്രശ്‌നങ്ങള്‍ക്കും (ഉല്‍പ്പാദനത്തിലായാലും വിപണനത്തിലായാലും) സാധാരണ ഗതിയില് നമ്മള് ആലോചിച്ചു പോലും നോക്കാത്ത വളരെ വ്യത്യസ്തമായ പരിഹാര നിര്‍ദേശങ്ങളാണ് അവിടെ ലഭിച്ചത്.\n5-വൈ വിശകലനം (5-Why Analyssi)\nഏറ്റവും പ്രസക്തവും ഊര്‍ജിതവുമായ ഒരു പ്രശ്‌ന പരിഹാര രീതിയാണ് ഇത്. ഒരു ഉദാഹരണത്തിലൂടെ ഇതിനെക്കുറിച്ചു പെട്ടെന്ന് മനസ്സിലാക്കാം…\n1. ചോ: എന്തുകൊണ്ട് ഉപഭോക്താവ് ‘ബി’ അസംതൃപ്തനായി?\nഉ: നമ്മള് നടത്തിയ കഴിഞ്ഞ എട്ട് ഉല്‍പ്പന്ന വിതരണങ്ങളില് ആറെണ്ണം വളരെ വൈകിയിരുന്നു.\n2. ചോ: എന്തുകൊണ്ട് വൈകി?\nഉ: നമ്മള് വിചാരിച്ച പോലെ ഉല്‍പ്പാദനം എത്തുന്നില്ല. അത് കണക്കാക്കാതെ ഇന്ന സമയത്തു നല്‍കാം എന്നേറ്റു\n3. ചോ: എന്തുകൊണ്ട് ഉല്‍പ്പാദനം വൈകി?\nഉ: ഉല്‍പ്പാദിപ്പിക്കുന്ന മെഷീന് ഇടക്കിടക്ക് പ്രശ്‌നമുണ്ടാക്കി.\n4. ചോ: എന്തുകൊണ്ട് മെഷീന് ഇങ്ങനെ സംഭവിച്ചു?\nഉ: സമയ ബന്ധിതമായി മെഷീന്റെ പരിപാലനം നടത്തുന്നതില് നമുക്ക് വീഴ്ച പറ്റി\n5. ചോ: എന്തുകൊണ്ട് പരിപാലനത്തില് താളപ്പിഴ സംഭവിച്ചു?\nഉ: അത് ചെയ്യേണ്ട ആള് കഴിഞ്ഞ രണ്ടു മാസമായി ഇടക്കിടക്ക് ലീവില് ആണ്. അപ്പോള് പദ്ധതികള് എല്ലാം കുഴഞ്ഞുമറിഞ്ഞു.\nഇങ്ങനെ നിങ്ങളുടെ വ്യാപാരത്തെ സംബന്ധിച്ചുള്ള ചോദ്യങ്ങള് ചോദിച്ചു ചോദിച്ച് പ്രശ്‌നത്തിന്റെ മൂല കാരണം കണ്ടെത്തുകയും ശാശ്വത പരിഹാരം കാണുകയും വേണം. നിങ്ങള് വായനക്കാര് വ്യാപാര സംബന്ധമായ പ്രശ്‌നങ്ങള്‍ക്ക് ഇത് പോലെ വിദഗ്ധമായി പരിഹാരം കണ്ടെത്തിയിട്ടുണ്ടെങ്കില് ഇ-മെയിലിലൂടെയോ വാട്ട്‌സ്ആപ്പിലൂടെയോ അറിയിക്കുക. ഏറ്റവും നല്ല പരിഹാരത്തിന് ‘Lateral thinking by Edwardo De Bono’ എന്ന പുസ്തകം സമ്മാനമായി ലഭിക്കുന്നതായിരിക്കും.\n(കല്യാണ്‍ജി പേഴ്‌സണല് ബിസിനസ് കോച്ചും സ്റ്റാര്‍ട്ടപ്പ് സ്ട്രാറ്റജി കണ്‍സള്‍ട്ടന്റുമാണ്. അദ്ദേഹത്തെ Kalyanji@startupconsulting.net.in എന്ന ഇ മെയില് ഐഡി യില് ബന്ധപ്പെടാം. Whatsapp: +91-9497154400)\nപ്രശ്‌ന പരിഹാരത്തിന് നാല് വഴികള്\nആത്മ വിശകലനത്തിന് പ്രാധാന്യം നല്‍കുക; സ്വയം ചോദ്യങ്ങള് ചോദിച്ച് ഉത്തരങ്ങള് കണ്ടെത്താന് ശ്രമിച്ചുകൊണ്ടേ ഇരിക്കുക\nവിവിധ കോണുകളില് നിന്ന് പ്രശ്‌നങ്ങളെ നോക്കി കാണുകയും ഓരോന്നിനുമനുസരിച്ച് തിരുത്തലുകള് വരുത്തുകയും ചെയ്യുക\n‘ഐഡിയ ബുക്കി’ലൂടെ സ്വന്തം ആശയങ്ങള് രേഖപ്പെടുത്തി സൂക്ഷിക്കുക; ‘ഐഡിയ ബോക്‌സു’കളിലൂടെ ജീവനക്കാരുടെയും ആശയവിനിമയം പ്രോത്സാഹിപ്പിക്കുക\n5-വൈ വിശകലനം അഥവാ ആവര്‍ത്തിച്ചുള്ള ചോദ്യങ്ങളിലൂടെ പ്രശ്‌നങ്ങളുടെ മൂലകാരണം കണ്ടെത്തല്\nഇത് വായിക്കുന്ന എത്രപേര് ‘ഐഡിയ ബുക്ക്’ കൊണ്ടുനടക്കുന്നുണ്ട് എന്ന് പറയാമോ? നമുക്ക് അപ്പപ്പോള് തോന്നുന്ന നൂതനമായ ആശയങ്ങള് കുറിച്ച് വെക്കാന് ഉള്ള ഒരു ചെറിയ പുസ്തകമാണത്. നിങ്ങള്‍ക്ക് അനുഭവമുണ്ടാകും, പല ആശയങ്ങളും അപ്രതീക്ഷിതമായിട്ടായിരിക്കും നമ്മുടെ തലയില് മിന്നുക. നമ്മള് വിചാരിക്കും ഓഫീസില് പോയിട്ടോ അല്ലെങ്കില് വീട്ടിലെത്തിയിട്ടോ ഇത് എവിടെയെങ്കിലും കുറിച്ചുവെക്കാം എന്ന്. പക്ഷേ അതൊരിക്കലും സംഭവിക്കാറില്ല. ഈ പ്രശ്‌നം ഒഴിവാക്കാനാണ് ഐഡിയ ബുക്ക്\nTags:\tBusiness problem solving\nആപ്പിളും സാംസങും ഒരുമിക്കുന്നു\nസിക വൈറസ് ഏഷ്യയില് വ്യാപിക്കാനിട: ലോകാരോഗ്യ സംഘടന\nറോബോട്ടുകള് വാഴും കാലം\nപ്രധാനമന്ത്രിക്ക് സംസ്ഥാന ധനമന്ത്രിയുടെ നിര്‍ദേശങ്ങള്


June 2021 - 2:59 am IST\nഇന്ത്യയിലെ പെട്രോളിയം ഇന്ധനങ്ങളുടെ വില നിശ്ചയിക്കുന്നത് പൊതുമേഖലാ എണ്ണക്കമ്പനികൾ ആണെന്നാണ് സർക്കാർ പറയുന്നത്. ഓരോ ദിവസത്തേയും അന്താരാഷ്‌ട്ര വിലനിലവാരം അനുസരിച്ചാണ് ഈ വില നിർണയം.\nകൊച്ചി: തെരഞ്ഞെടുപ്പ് കാലം കഴിഞ്ഞതോടെ രണ്ടാം ദിവസവും പെട്രോൾ വില ഉയർന്നു. അതിനുമുമ്പ് തുടർച്ചയായി വില വർധിച്ച്, ചിലയിടങ്ങളിൽ പെട്രോൾ വില ലിറ്ററിന് 100 രൂപ വരെ എത്തിയിരുന്നു. ഇനിയുള്ള ദിവസങ്ങളിൽ ഇത് തുടരുമെന്നാണ് വിലയിരുത്തൽ. നീണ്ട 18 ദിവസങ്ങൾക്ക് ശേഷമായിരുന്നു ചൊവ്വാഴ്ച്ച പെട്രോൾ വില വർധിച്ചത്. ഡീസൽ വിലയിൽ വർധന വന്നത് ഫെബ്രുവരി 23ന് ശേഷം ആദ്യമാണ്.\nന്യൂഡൽഹിയിൽ പെട്രോൾ വിലയിൽ 19 പൈസയും ഡീസൽ വിലയിൽ 21 പൈസയുമാണ് ലിറ്ററിന് വർധിപ്പിച്ചത്. കഴിഞ്ഞ ദിവസം പെട്രോൾ വിലയിൽ ലിറ്ററിന് 15 പൈസയാണ് കൂട്ടിയിരുന്നത്. ഡീസൽ വിലയിൽ 18 പൈസയും. ഇതോടെ ന്യൂഡൽഹിയിൽ പെട്രോളിന്‍റെ റീട്ടെയ്‌ൽ വില ലിറ്ററിന് 90.55 രൂപയായിരുന്നു. ഡീസലിന്‍റെ റീട്ടെയ്‌ൽ വില 80.91 രൂപയും. പുതിയ കണക്കുപ്രകാരം പെട്രോൾ വില 90.74 രൂപയും ഡീസൽ വില 81.12 രൂപയുമായി. മുംബൈയിൽ ഒരു ലിറ്റർ പെട്രോളിന്‍റെ വില 96.95 രൂപയായിട്ടാണ് കഴിഞ്ഞ ദിവസം കൂട്ടിയത്. ഇപ്പോഴത് 97.14 ആയി. ഡീസലിന്‍റെ വില 87.89 രൂപയായിരുന്നത് 88.10 ആയി. നാല് മെട്രൊ നഗരങ്ങളിൽ വച്ച് ഏറ്റവും ഉയർന്ന ഇന്ധന വില നിലനിൽക്കുന്നത് ഇപ്പോൾ മുംബൈയിലാണ്.\nഇന്ത്യയിലെ പെട്രോളിയം ഇന്ധനങ്ങളുടെ വില നിശ്ചയിക്കുന്നത് പൊതുമേഖലാ എണ്ണക്കമ്പനികൾ ആണെന്നാണ് സർക്കാർ പറയുന്നത്. ഓരോ ദിവസത്തേയും അന്താരാഷ്‌ട്ര വിലനിലവാരം അനുസരിച്ചാണ് ഈ വില നിർണയം. എന്നാൽ പശ്ചിമ ബംഗാൾ, കേരളം, തമിഴ്നാട്, അസം, പോണ്ടിച്ചേരി എന്നിവിടങ്ങളിൽ നിയമസഭാ തെരഞ്ഞെടുപ്പ് നടക്കുന്ന വേളയിൽ എന്തുകൊണ്ട് ദൈനംദിന വില പുനർനിർണയം നടന്നില്ല എന്നത് അത്ഭുതപ്പെടുത്തുന്നതാണ്. ആ സമയത്ത് അന്താരാഷ്‌ട്ര വിപണിയിൽ ക്രൂഡോയിൽ വില മാറിയിരുന്നു. അന്താരാഷ്‌ട്ര വിപണിയിൽ അസംസ്‌കൃത എണ്ണവില ചാഞ്ചാട്ടത്തിലാണ്. കൊവിഡ് ആദ്യതരംഗത്തിന്‍റെ സമയത്ത് വലിയ തകർച്ചയായിരുന്നു അസംസ്‌കൃത എണ്ണ വിപണി നേരിട്ടത്. അതിൽ നിന്ന് തിരിച്ചുകയറുന്നതിനിടെയാണ് അതിശക്തമായ കൊവിഡ് രണ്ടാം തരംഗം ആഞ്ഞടിച്ചത്. ഇതിന്‍റെ ആശങ്കകൾ വിപണിയിൽ പ്രകടമാണ്.


സാങ്കേതിക മേഖലയെ അനാവശ്യ നിയന്ത്രണങ്ങളില് നിന്ന് മോചിപ്പിക്കും: പ്രധാനമന്ത്രി\nയുവ സംരംഭകര്‍ക്ക് പുതിയ അവസരങ്ങള് പ്രയോജനപ്പെടുത്താനുള്ള സ്വാതന്ത്ര്യം ഉണ്ടായിരിക്കണം: പ്രധാനമന്ത്രി\nPosted On: 17 FEB 2021 3:07PM by PIB Thiruvananthpuram\nപ്രധാനമന്ത്രി ശ്രീ നരേന്ദ്ര മോദി നാസ്‌കോം ടെക്‌നോളജി ആന്റ് ലീഡര്‍ഷിപ്പ് ഫോറത്തെ (എന്‍ടിഎല്‍എഫ്) വീഡിയോ കോണ്‍ഫറന്‍സിംഗിലൂടെ ഇന്ന് അഭിസംബോധന ചെയ്തു. കൊറോണ കാലഘട്ടത്തില് ഐടി വ്യവസായത്തിന്റെ ഊര്‍ജ്ജസ്വലതയെ പ്രധാനമന്ത്രി പ്രശംസിച്ചു. ''ചിപ്പുകള് പ്രവര്‍ത്തനരഹിതമാകുമ്പോള്, നിങ്ങളുടെ കോഡ് കാര്യങ്ങള് പ്രവര്‍ത്തിപ്പിക്കുന്നു'' പ്രധാനമന്ത്രി പറഞ്ഞു. വളര്‍ച്ചയുടെ ആശങ്കകള്‍ക്കിടയില് ഈ മേഖല രണ്ട് ശതമാനം വളര്‍ച്ചയും4ബില്യണ് ഡോളര് വരുമാനവും രേഖപ്പെടുത്തിയെന്ന് അദ്ദേഹം ചൂണ്ടിക്കാട്ടി.\nഇന്നത്തെ ഇന്ത്യ പുരോഗതിക്കായി ഉത്സുകരാണെന്നും ഗവണ്മെന്റ് ഈ വികാരം മനസ്സിലാക്കുന്നുവെന്നും പ്രധാനമന്ത്രി അഭിപ്രായപ്പെട്ടു. 130 കോടി ഇന്ത്യക്കാരുടെ അഭിലാഷങ്ങള് അതിവേഗത്തില് മുന്നേറാന് ഗവണ്‍മെന്റിനെ പ്രേരിപ്പിക്കുന്നുവെന്നും അദ്ദേഹം പറഞ്ഞു. പുതിയ ഇന്ത്യയുമായി ബന്ധപ്പെട്ട പ്രതീക്ഷകള് ഗവണ്മെന്റിന് പുറമെ സ്വകാര്യമേഖലയ്ക്കും ഉണ്ടെന്ന് അദ്ദേഹം ഓര്‍മ്മിപ്പിച്ചു. ഭാവി നേതൃത്വത്തിന്റെ വികാസത്തിന് നിയന്ത്രണങ്ങള് അനുയോജ്യമല്ലെന്ന് ഗവണ്‍മെന്റിന് ബോധ്യമുണ്ടെന്ന് അദ്ദേഹം പറഞ്ഞു. സാങ്കേതിക വ്യവസായത്തെ അനാവശ്യ നിയന്ത്രണങ്ങളില് നിന്ന് മോചിപ്പിക്കാന് ഗവണ്‍മെന്റ് ശ്രമിച്ച് വരുന്നു.\nകൊറോണ കാലഘട്ടത്തില് പുറപ്പെടുവിച്ച ദേശീയ ആശയവിനിമയ നയം, ഇന്ത്യയെ ആഗോള സോഫ്‌റ്റ്വെയര് ഉല്‍പന്ന കേന്ദ്രമാക്കി മാറ്റുന്നതിനുള്ള നയം,' മറ്റ് സേവന ദാതാക്കള്' (ഒഎസ്പി) മാര്‍ഗനിര്‍ദേശങ്ങള് പോലുള്ള സമീപകാലത്ത് സ്വീകരിച്ച നടപടികള് പ്രധാനമന്ത്രി എടുത്ത് പറഞ്ഞു. 12 പ്രധാന സേവന മേഖലകളിലേക്ക് ഐടി സേവനങ്ങള് ഉള്‍പ്പെടുത്തിയത് ഫലം കണ്ടു തുടങ്ങി. മാപ്പുകളുടെ സമീപകാല ഉദാരവല്‍ക്കരണവും, സ്ഥാനസംബന്ധ (ജിയോ സ്‌പേഷ്യല്) വിവരവും ടെക് സ്റ്റാര്‍ട്ട് അപ്പ് ആവാസവ്യവസ്ഥയെയും ആത്മിനിര്‍ഭര് ഭാരതിന്റെ വിശാലമായ ദൗത്യത്തെയും ശക്തിപ്പെടുത്തും.\nയുവ സംരംഭകര്‍ക്ക് പുതിയ അവസരങ്ങള് പ്രയോജനപ്പെടുത്താനുള്ള സ്വാതന്ത്ര്യം ഉണ്ടായിരിക്കണമെന്ന് പ്രധാനമന്ത്രി ഊന്നിപ്പറഞ്ഞു. സ്റ്റാര്‍ട്ട് അപ്പ്കളിലും നവീനാശയക്കാരിലും ഗവണ്മെന്റിന് പൂര്‍ണ വിശ്വാസമുണ്ടെന്ന് പ്രധാനമന്ത്രി പറഞ്ഞു. സ്വയം സാക്ഷ്യപ്പെടുത്തല്, ഭരണത്തില് ഐടിയുടെ ഉപയോഗം, ഡിജിറ്റല് ഇന്ത്യയിലൂടെ ഡാറ്റാ ജനാധിപത്യവല്‍ക്കരണം തുടങ്ങിയ നടപടികള് ഈ പ്രക്രിയയെ മുന്നോട്ട് കൊണ്ടുപോയി.\nഭരണത്തിലെ സുതാര്യതയുടെ പ്രാധാന്യത്തെക്കുറിച്ച് സംസാരിച്ച പ്രധാനമന്ത്രി, ജനങ്ങള്‍ക്ക് ഗവണ്മെന്റില് വര്‍ദ്ധിച്ചുവരുന്ന വിശ്വാസത്തെക്കുറിച്ചു ചൂണ്ടിക്കാട്ടി. പൗരന്മാര്‍ക്ക് നിരീക്ഷിക്കുന്നതിനായി ഫയലുകളില് നിന്ന് ഡാഷ്ബോര്‍ഡിലേക്ക് ഭരണം കൊണ്ടുവന്നിട്ടുണ്ടെന്ന് അദ്ദേഹം പറഞ്ഞു. ജി ഇ എം പോര്‍ട്ടലിലൂടെ ഗവണ്മെന്റ് സംഭരണത്തിലെ പ്രക്രിയയിലുള്ള സുതാര്യതയും പുരോഗതിയും അദ്ദേഹം എടുത്തു പറഞ്ഞു.\nഭരണത്തില് സാങ്കേതികവിദ്യ ഉപയോഗിക്കേണ്ടതിന്റെ ആവശ്യകത പ്രധാനമന്ത്രി ഊന്നിപ്പറഞ്ഞു. അടിസ്ഥാന സൗകര്യങ്ങളും, ദരിദ്രര്‍ക്കായുള്ള ഭവന നിര്‍മ്മാണം പോലുള്ള പദ്ധതികളുംജിയോ ടാഗിംഗ് വഴി കൃത്യസമയത്ത് പൂര്‍ത്തിയാക്കാന് സഹായിച്ചുവെന്ന് അദ്ദേഹം പറഞ്ഞു . ഗ്രാമീണ കുടുംബങ്ങളെ മാപ്പു ചെയ്യുന്നതില് ഡ്രോണുകളുടെ ഉപയോഗത്തെക്കുറിച്ചും നികുതി സംബന്ധമായ കാര്യങ്ങളില് സുതാര്യത മെച്ചപ്പെടുത്തുന്നതിനായി മാനുഷിക ഇടപെടല് കുറയ്ക്കുന്നതിനെക്കുറിച്ചും അദ്ദേഹം സംസാരിച്ചു. വെറും മൂല്യനിര്‍ണ്ണയത്തിലും എക്‌സിറ്റ് തന്ത്രങ്ങളിലും മാത്രം ഒതുങ്ങരുതെന്ന് പ്രധാനമന്ത്രി സ്റ്റാര്‍ട്ടപ്പ് സ്ഥാപകരോട് ആവശ്യപ്പെട്ടു. ''ഈ നൂറ്റാണ്ടിനെ അതിജീവിക്കുന്ന സ്ഥാപനങ്ങള് എങ്ങനെ സൃഷ്ടിക്കാമെന്ന് ചിന്തിക്കുക. മികവിന്റെ ആഗോള മാനദണ്ഡം സൃഷ്ടിക്കുന്ന ലോകോത്തര ഉല്‍പ്പന്നങ്ങള് എങ്ങനെ സൃഷ്ടിക്കാമെന്ന് ചിന്തിക്കുക ', പ്രധാനമന്ത്രി പറഞ്ഞു. തങ്ങളുടെ ഉത്പന്നങ്ങളിലും കണ്ടുപിടുത്തങ്ങളിലും 'മേക്ക് ഫോര് ഇന്ത്യയുടെ മുദ്ര എടുത്ത് കാട്ടാനും പ്രധാനമന്ത്രി ടെക് നേതാക്കളോട് ആവശ്യപ്പെട്ടു. ഇന്ത്യന് സാങ്കേതിക നേതൃത്വത്തിന്റെ ഗതിവേഗം നിലനിര്‍ത്തുന്നതിനായി മത്സരത്തില് പുതിയ മാനദണ്ഡങ്ങള് കൊണ്ടുവരാന് അദ്ദേഹം അവരോട് ആവശ്യപ്പെട്ടു. മികവിന്റെ\nസംസ്‌കാരത്തിനും സ്ഥാപന നിര്‍മ്മാണത്തിനും അദ്ദേഹം ഊന്നല് നല്‍കി.\n2047 ലെ സ്വാതന്ത്ര്യത്തിന്റെ 100 വര്‍ഷത്തിനു മുന്നോടിയായി ലോകോത്തര ഉല്‍പ്പന്നങ്ങളെയും നേതാക്കളും നല്‍കുന്നതിനെക്കുറിച്ച് ചിന്തിക്കാന് പ്രധാനമന്ത്രി അവരോട് ആവശ്യപ്പെട്ടു. 'നിങ്ങളുടെ ലക്ഷ്യങ്ങള് തീരുമാനിക്കുക, രാജ്യം നിങ്ങളോടൊപ്പമുണ്ട്', പ്രധാനമന്ത്രി പറഞ്ഞു.\n21-ാം നൂറ്റാണ്ടിലെ വെല്ലുവിളികള്‍ക്ക് സജീവമായ സാങ്കേതിക പരിഹാരങ്ങള് നല്‍കേണ്ടത് സാങ്കേതിക വ്യവസായത്തിന്റെ ഉത്തരവാദിത്തമാണെന്ന് പ്രധാനമന്ത്രി പറഞ്ഞു. കൃഷി, ആരോഗ്യവും സ്വാസ്ഥ്യവും, ടെലി മെഡിസിന്, വിദ്യാഭ്യാസം, നൈപുണ്യവികസനം എന്നിവയുമായി ബന്ധപ്പെട്ട പ്രശ്‌നങ്ങള്‍ക്കുള്ള പരിഹാരങ്ങള്‍ക്കായി പ്രവര്‍ത്തിക്കാന് അദ്ദേഹം അവരോട് ആവശ്യപ്പെട്ടു. ദേശീയ വിദ്യാഭ്യാസ നയം, അടല് ടിങ്കറിംഗ് ലാബുകള്, അടല് ഇന്‍കുബേഷന് സെന്റര് തുടങ്ങിയ നടപടികള് നൈപുണ്യവും നവീനതയും പ്രോത്സാഹിപ്പിക്കുന്നതായും വ്യവസായ പിന്തുണ ഇതിനാവശ്യമാണെന്നും അദ്ദേഹം പറഞ്ഞു. അവരുടെ സാമൂഹിക പ്രതിബദ്ധത പ്രവര്‍ത്തനങ്ങളുടെ ഫലങ്ങള് ശ്രദ്ധിക്കണമെന്നും പിന്നാക്ക മേഖലകളിലേക്കും ഡിജിറ്റല് വിദ്യാഭ്യാസത്തിലേക്കും ശ്രദ്ധ കേന്ദ്രീകരിക്കണമെന്നും അദ്ദേഹം ആവശ്യപ്പെട്ടു. സംരംഭകര്‍ക്കും നവീനാശയകാര്‍ക്കും ടയര് -2, ടയര് -3 നഗരങ്ങളില് ഉയര്‍ന്നുവരുന്ന അവസരങ്ങളും പ്രധാനമന്ത്രി ശ്രദ്ധയില്‍പ്പെടുത്തി.\n(Release ID: 1698752) Visitor Counter : 4\n(Release ID: 1698752)


ബജറ്റ്; പാലക്കാടിന് അരിയും ചകിരിച്ചോറും | Kerala Budget 2020 Palakkad\nബജറ്റ്; പാലക്കാടിന് അരിയും ചകിരിച്ചോറും\nFeb 8, 2020, 08:00 AM IST\nപാലക്കാട്ട് പരീക്ഷിച്ച പദ്ധതികൾ വ്യാപിപ്പിക്കുമെന്ന് പ്രഖ്യാപനം\nപാലക്കാട്: ബജറ്റ് പ്രഖ്യാപനത്തിൽ പാലക്കാടിന് കിട്ടിയത് വളക്കൂറുള്ള മണ്ണിന് പറ്റിയ പദ്ധതികളാണ്. വാളയാറിൽ ചകിരിച്ചോർ ഫാക്ടറിയും റൈസ് പാർക്കും. അട്ടപ്പാടിവാലി ജലസേചനപദ്ധതി വീണ്ടും പ്രഖ്യാപനത്തിൽ ഇടംനേടിയിട്ടുണ്ട്.\nചിറ്റൂരിലെ തുള്ളിനനയും മംഗലംഡാമിലെ മണലെടുപ്പും മാതൃകയാക്കിയത് കർഷകർക്ക് ആത്മവിശ്വാസം പകരുന്നു. ഷൊർണൂരിലെ മെറ്റൽ ഇൻഡസ്ട്രീസിന് മൂന്നുകോടി കിട്ടിയതിനാൽ അവിടത്തെ ജീവനക്കാർക്ക് ശമ്പളവും കുടിശ്ശികയും കിട്ടുമെന്ന് ആശ്വസിക്കാം .\nസഹകരണമേഖലയിലെ റൈസ് പാർക്ക് 2020-21-ൽ പാലക്കാട്ട് പ്രവർത്തനം ആരംഭിക്കും. പാർക്കുകളിൽ സർക്കാർ സംഭരിക്കുന്ന നെല്ലുകുത്തി അരിയാക്കുന്നതിനുപുറമേ അരിപ്പൊടി, മറ്റ് ഭക്ഷ്യവസ്തുക്കൾ എന്നിവ ഉത്പാദിപ്പിക്കും. നെല്ലറയായ പാലക്കാട്ടെ കർഷകർനേരിടുന്ന പ്രധാന പ്രശ്നങ്ങൾ നെല്ലിന്റെ വിലസ്ഥിരതയില്ലായ്മയും സംഭരണത്തിലെ സുതാര്യതക്കുറവുമാണ്. ഇത് ഒരുപരിധിവരെ സഹകരണമേഖലയിൽ റൈസ് പാർക്ക് വരുമ്പോൾ പരിഹരിക്കപ്പെടുമെന്ന് കരുതാം.\nഡച്ച് പ്ലാൻറിൻ എന്ന ബഹുരാഷ്ട്രകമ്പനിയാണ് വാളയാറിൽ ചകിരിച്ചോർ സംസ്കരണഫാക്ടറി സ്ഥാ‌പിക്കുന്നത്. ഇതിലൂടെ തദ്ദേശീയർക്ക് കൂടുതൽ തൊഴിൽ ലഭിക്കുമെന്നാണ് പ്രതീക്ഷ. കൊച്ചി-കോയമ്പത്തൂർ വ്യവസായ ഇടനാഴി യാഥാർഥ്യമാകുമ്പോൾ കൂടുതൽ കമ്പനികൾ വാളയാർമേഖലയിലെത്തുമെന്ന് വ്യവസായമന്ത്രി അടുത്തിടെ വാളയാർ സന്ദർശനവേളയിൽ പറഞ്ഞിരുന്നു.\nഅട്ടപ്പാടിവാലി ഇറിഗേഷൻ ജലസേചനപദ്ധതി നിയമസഭയിൽ പലതവണ ചർച്ചയ്ക്കുവന്നെങ്കിലും പ്രഖ്യാപിച്ചത് ഇത്തവണത്തെ ബജറ്റിലാണ്. 2021-ഓടെ പദ്ധതി പൂർത്തിയാക്കുകയാണ് ലക്ഷ്യം. അട്ടപ്പാടി ആദിവാസി ഊരുകളിൽ കൃഷി, ജലസേചനം എന്നിവ പ്രോത്സാഹിപ്പിക്കാനാണിത്. മംഗലംഡാമിലെ മണലെടുപ്പ് മാതൃകയാക്കി ജലസേചനവകുപ്പിന്റെ 12 അണക്കെട്ടിലും വൈദ്യുതിവകുപ്പിന്റെ 20 അണക്കെട്ടിലുമാണ് മണലെടുപ്പ് നടത്തുക. ഇതിൽ മലമ്പുഴ, ചുള്ളിയാർഡാം എന്നിവയുൾപ്പെടെ ആറ് അണക്കെട്ടുകൾ പാലക്കാട്ടാണ്. അസംസ്കൃതവസ്തുക്കളുടെ കുറവുമൂലം മന്ദഗതിയിലായ നിർമാണമേഖലയ്ക്ക് ആശ്വാസകരമാണിത്.\nവടക്കഞ്ചേരി : രാജ്യത്തെ കർഷകസമരത്തിന്റെ ഒന്നാം വാർഷികത്തോടനുബന്ധിച്ച് സംയുക്ത കർഷകസമിതിയുടെ ..\nചന്ദനമരം കടത്താൻ ശ്രമം; മൂന്നുപേർ പിടിയിൽ\nചെർപ്പുളശ്ശേരി അയ്യപ്പൻകാവിൽ ഓൺലൈൻ വഴിപാട് തുടങ്ങി\nടാറിൽക്കുടുങ്ങിയ നായയെ രക്ഷപ്പെടുത്തി\nകൊടിമരങ്ങളും ബോർഡുകളും നീക്കണം


www.mathsblog.in : Maths Blog for School Teachers & Students: 10/1/10 - 11/1/10\nഅര്‍ദ്ധവാര്‍ഷിക പരീക്ഷയോടനുബന്ധിച്ച് മാതൃകാ ചോദ്യപേപ്പറുകള് പ്രസിദ്ധീകരിക്കാന് പലരും ആവശ്യപ്പെട്ടിരുന്നു. ഇതനുസരിച്ച് ബ്ലോഗിലെ സജീവ സാന്നിധ്യമായി ചുറുചുറുക്കോടെ അധ്യാപകരുമായി ഇടപെട്ടു കൊണ്ടിരിക്കുന്ന ഹരിത ഒന്‍പതാം ക്ലാസിലെ ഇംഗ്ലീഷിലുള്ള മൂന്ന് ഗണിത ചോദ്യപേപ്പറുകളും, ജോണ് സാര് പത്താം ക്ലാസിലേക്കു വേണ്ടി തയ്യാറാക്കിയ മലയാളത്തിലുള്ള ചോദ്യപേപ്പറും അയച്ചു തന്നിട്ടുണ്ട്. താഴെയുള്ള ലിങ്കില് നിന്നും അവ ഡൗണ്‍ലോഡ് ചെയ്തെടുക്കാം. പക്ഷേ അതിനു മുമ്പേ ഏവരേയും ഒരു പസിലിലേക്ക് ശ്രദ്ധ തിരിക്കുന്നു. ജോണ്‍സാറാണ് ചോദ്യ കര്‍ത്താവ്. പാഠപുസ്തകവുമായി ബന്ധപ്പെട്ട പ്രശ്നമായതിനാല് ഒരു പഠനപ്രവര്‍ത്തനമായി വികസിപ്പിക്കുകയുമാകാം. ചുവടെയുള്ള ഒരു ചിത്രം കാണുക. ഒരു വലിയസമചതുരവും അതിന്റെ ഉള്ളിലായി5ചെറിയ സമചതുരങ്ങളും കാണാം.ചെറിയസമചതുരങ്ങളെല്ലാം 1 യൂണിറ്റ് വശമുള്ളവയാണ്. വലിയസമചതുരത്തിനും, അഞ്ച് ചെറിയ സമചതുരങ്ങള്‍ക്കും ഇടയിലുള്ള ഭാഗത്തിന്റെ പരപ്പളവ് (area) കണക്കാക്കുക.\nപരപ്പളവ് കാണേണ്ട ഭാഗത്ത് നീല നിറം കൊടുത്തിട്ടുണ്ട്.\nപെതഗോറസ് തത്വം , പരപ്പളവ് , സര്‍വ്വസമത, അഭിന്നകലഘൂകരണം എന്നീ ഗണിതഭാഗങ്ങള് മനസില് കണ്ടുകൊണ്ടാണ് ഈ ചോദ്യം എഴുതുന്നത്. കഴിഞ്ഞ ഗണിതപോസ്റ്റില് അഞ്ജന ടീച്ചര് , തോമാസ് സാര് എന്നിവര് നല്‍കിയ രീതികള് പ്രശംസനീയമായിരുന്നു. അവരില് നിന്നും മറ്റ് ഗണിത സ്നേഹികളില് നിന്നും അത്തരം ഇടപെടലുകള് ഇവിടെയും പ്രതീക്ഷിക്കുന്നു.\nQuestions Prepared by John Sir (STD X)\nPosted by Anonymous at 5:00 AM 93 comments\nLabels: Maths IX, Maths STD VIII, Maths X, Puzzles, വിജ്ഞാനം\nPosted by Hari | (Maths) at 8:23 AM 23 comments\nപ്രശ്നനിര്‍ദ്ധാരണം ഗണിതപഠനത്തിന്റെ തനതുസ്വഭാവമാണ്. അപ്പോള് അതുമാത്രമാണോ ഗണിതശാസ്ത്രമെന്ന് മറുചോദ്യം ഉയരുന്നു. ബ്ലോഗ് വായനക്കാര്‍ക്ക് സുപരിചിതനായ ജോണ് സാറാണ് ഈ പോസ്റ്റ് തയ്യാറാക്കിയിരിക്കുന്നത്. ഏതായാലും, എ-ലിസ്റ്റും ടിപിഎഫ്പി യും ഉബുണ്ടുവുമൊക്കെ അരങ്ങുവാണ ഒരാഴ്ചക്കു ശേഷം ശുദ്ധഗണിതത്തിന്റെ പാതയിലേക്കുള്ള തിരിച്ചുപോക്കാകട്ടെ ഈ പോസ്റ്റ്. വായിക്കുക, അഭിപ്രായങ്ങളും നിരീക്ഷണങ്ങളും കമന്റുകളായി പെയ്യട്ടെ...\nസുപ്രസിദ്ധ ഗണിത പഠന രീതിശാസ്ത്രകാരനും ഗ്രന്ഥകാരനുമായ ജോര്‍ജ്ജ് പോളയ എഴുതുന്നു....\nReasoning is what you do when you think your way throughaproblem. The ability to reason logically isaskill that you can improve with practice......\nA = b2(b - a) / 2(b+a) എന്ന് തെളീയിക്കാം . ഒന്നു ശ്രമിച്ചുനോക്കൂ...\nPosted by Hari | (Maths) at 6:00 AM 56 comments\nPosted by വി.കെ. നിസാര് at 7:17 AM 34 comments\nഒരിടത്തൊരിടത്ത് ഒരു രാജാവുണ്ടായിരുന്നു. എവിടെ നിന്നോ വന്ന് തന്നോട് പ്രിയം കാണിച്ചു കൂടിയ കുരങ്ങനോട് രാജാവിന് പ്രിയം തോന്നി. അവന്റെ സ്വാമിഭക്തിയില് വാത്സല്യമേറിയ രാജാവ് അവന് കൂടുതല് കൂടുതല് സ്വാതന്ത്ര്യം നല്‍കിക്കൊണ്ടിരുന്നു. അന്തഃപുരത്തില് വരെ സഞ്ചരിക്കാനുള്ള സ്വാതന്ത്ര്യം അവനുണ്ടായിരുന്നു. ഇതോടെ അവന്റെ മണ്ടത്തരങ്ങള്‍ക്ക് ലക്കും ലഗാനുമില്ലാതായി. മിണ്ടിയാല് തുറുങ്കിലടക്കാനും വേണമെങ്കില് കൊല്ലാനും അധികാരമുള്ള രാജാവിനോട് മറുത്തൊരു അക്ഷരം പോലും പറയാന് ആരും ധൈര്യപ്പെട്ടില്ല. രാജാവ് തന്റെ സ്നേഹം സഹിക്കവയ്യാതെ തന്റെ വിശ്വസ്തനായ അംഗരക്ഷകന് എന്ന പദവിയിലേക്ക് വരെ അവനെ ഉയര്‍ത്തി. രാജാവിന്റെ കാവല്‍ക്കാരന്റെ ജാഡ പറയാനുണ്ടോ? ഇതോടെ കുരങ്ങനെതിരെ പരസ്യമായി ഒരു വിരലുപോലും അനക്കാനാവാത്ത അവസ്ഥയിലായി മറ്റുള്ളവര്.\nഒരു ദിവസം രാജാവ് ഉറങ്ങുമ്പോള്, കുരങ്ങന് വീശിക്കൊണ്ടിരിക്കുകയായിരുന്നു. ആ സമയത്താണ് ഒരു ഈച്ചയുടെ വരവ്. അത് രാജാവിന്റെ നെഞ്ചിലാണ് വന്നിരുന്നത്. കുരങ്ങന്റെ മനസ്സില് പല ആശങ്കകളും കടന്നു വന്നു. ഈ ഒരൊറ്റ ഈച്ച മൂലം രാജാവിന്റെ ശരീരത്തിലെ രക്തം മുഴുവന് വാര്‍ന്നു പോയാലോ? അതുമൂലം രാജാവിനുണ്ടാകുന്ന കഷ്ടനഷ്ടങ്ങളില് നിന്നും അദ്ദേഹത്തെയും രാജ്യത്തെയുമെല്ലാം രക്ഷിക്കേണ്ടത് തന്റെ ചുമതലയല്ലേ? ഈച്ചകളുടെ വര്‍ഗത്തെത്തന്നെ ഇല്ലാതാക്കിക്കളയേണ്ടതാണ് !! 'അതിബുദ്ധിമാനായ' കുരങ്ങന് ദേഷ്യം വന്നു. അവന് തന്റെ വാളെടുത്ത് ഈച്ചയെ ആഞ്ഞു വെട്ടി. ഈച്ച പറന്നു പോയി. വാള് കൊണ്ടത് എവിടെയായിരുന്നുവെന്ന് പറയേണ്ടതുണ്ടോ? വാള് കൊണ്ടുള്ള വെട്ടേറ്റ് രാജാവ് മരണമടഞ്ഞു.\nഏത് ജോലിയിലായാലും അര്‍ഹരായവരെ നിയമിക്കണമെന്നും ദീര്‍ഘായുസ്സ് ആഗ്രഹിക്കുന്നുണ്ടെങ്കില് വിഡ്ഢിയായ ഒരുത്തനെ സേവകനാക്കരുതെന്നുമാണ് ഈ പഞ്ചതന്ത്രം കഥയുടെ ഗുണപാഠം. അങ്ങനെ ചെയ്താല് അവന് തോന്നുന്ന കാര്യങ്ങള് അവനെപ്പോഴും പ്രവര്‍ത്തിച്ചു കൊണ്ടേയിരിക്കും. ഒരാളെ ഒരു ജോലിയേല്‍പ്പിക്കുമ്പോള് ശ്രദ്ധിക്കേണ്ടിവരുന്ന കാര്യമാണല്ലോ ഇത്.\nചരിത്രത്തോടും ഭാവിയോടും വര്‍ത്തമാനകാല സാഹചര്യങ്ങളോടും കാലാതിശയിയായ വിധത്തില് പഞ്ചതന്ത്രം കഥകള് ബന്ധപ്പെട്ടു നില്‍ക്കുന്നുണ്ട്. ദിശാബോധം നഷ്ടപ്പെട്ട് ഉഴലുന്ന തലമുറകള്‍ക്കും കഥകള് വഴിവെട്ടമേകുമെന്നതില് സംശയമില്ല. ഇങ്ങനെയുള്ള കഥകള് കുട്ടികളേപ്പോലെ തന്നെ മുതിര്‍ന്നവരേയും ആകര്‍ഷിക്കും. സംസ്കൃതഭാഷയിലുണ്ടായ പഞ്ചതന്ത്രം ക്രിസ്തുവിന് മുന്‍പേ പല ഭാഷകളിലും വിവര്‍ത്തനം ചെയ്യപ്പെട്ടിട്ടുണ്ട്. അന്‍പതോളം ലോകഭാഷകളില് തര്‍ജ്ജുമ ചെയ്യപ്പെട്ട ഈ ഗ്രന്ഥത്തിന് ഇരുന്നൂറിനു മേല് വിവര്‍ത്തനങ്ങളുമുണ്ടായിട്ടുണ്ടത്രേ. വായനാശീലം നഷ്ടപ്പെടുന്ന ഇക്കാലത്ത് പഞ്ചതന്ത്രം കഥകള് കുട്ടികള് വായിച്ചിരിക്കേണ്ടത് അത്യാവശ്യമാണ്. ക്ലാസ് മുറികളില് ചിന്തോദ്ദീപങ്ങളായ കഥകള് അവര്‍ക്ക് മുന്നില് അവതരിപ്പിക്കാന് അധ്യാപകനെ ഏറ്റവും കൂടുതല് സഹായിക്കുന്ന മറ്റൊരു ഗ്രന്ഥത്തെത്തേടി നമ്മള് പോകേണ്ടതില്ല.\nമഹിളാരോപ്യത്തിലെ രാജാവായിരുന്ന അമരശക്തിയുടെ ബുദ്ധിഹീനന്മാരായ മൂന്നു പുത്രന്മാരെ ശാസ്ത്രങ്ങളില് പ്രാവീണ്യമുള്ളവരാക്കുകയായെന്ന ഉദ്ദേശത്തോടെ വിഷ്ണുശര്‍മ്മ എന്ന ബ്രാഹ്മണനാണത്രേ ഈ മഹദ്ഗ്രന്ഥത്തിന്റെ രചയിതാവ്. വെറും ആറുമാസത്തിനുള്ളില് അവര് മൂന്നു പേരും അജ്ഞാനം വിട്ടകന്ന് നീതിബോധമുള്ളവരായിത്തീര്‍ന്നു പോയത്രേ. അന്നു മുതല്‍ക്ക് പഞ്ചതന്ത്രമെന്ന നീതിശാസ്ത്രം കുട്ടികളുടെ അറിവിനായി പ്രചാരം നേടിയത്. നീതിബോധത്തിന്റെ കാര്യത്തില് മുതിര്‍ന്നവരെപ്പോലും ഇരുത്തിച്ചിന്തിപ്പിക്കുന്ന ഈ കഥകള് ഓരോരുത്തരും വായിച്ചിരിക്കേണ്ടതാണ്.\nസോഫ്റ്റ് വെയര് ഇന്‍സ്റ്റാള് ചെയ്ത് ഡാറ്റാ എന്റ്റി തീര്‍ത്ത് കുറ്റമറ്റതാക്കി അപ്ലോഡ് ചെയ്യേണ്ടത് നവംബര് ഒന്നിനു മുമ്പാണ്. ഇതുമായി ബന്ധപ്പെട്ട് കഴിഞ്ഞവര്‍ഷം നാം നല്കിയ സഹായം ഒരുപാട് പേര്‍ക്ക് ഉപകാരപ്പെട്ടതായി അറിയിച്ചിരുന്നു. ഇത്തവണയും സ്കൂള് ഗ്നൂ-ലിനക്സ് 3.2 വിലാണ് ഇന്‍സ്റ്റാള് ചെയ്യാന് നിര്‍ദ്ദേശം ലഭിച്ചിരുന്നത്.എന്നാല്, പിന്നീട് ഉബുണ്ടുവിലും ചെയ്യാന് സമ്മതം ലഭിച്ചു. സ്കൂള് ഗ്നൂ-ലിനക്സ് 3.2 ല് കഴിഞ്ഞവര്‍ഷത്തേതില് നിന്ന് കാര്യമായ യാതൊരു മാറ്റവും ഇന്‍സ്റ്റലേഷന് സംബന്ധമായി ഇല്ലതന്നെ! എങ്കിലും സംശയങ്ങള് സ്വാഭാവികം തന്നെ. ഭാഗ്യത്തിന്, നമ്മുടെ രണ്ടു ബ്ലോഗ് ടീമംഗങ്ങളായ മാസ്റ്റര് ട്രൈനേഴ്സ് ( നിസാര് മാഷും ശങ്കരന് മാഷും) യഥാക്രമം എറണാകുളം, കാസര്‍ഗോഡ് എന്നീ വിദ്യാഭ്യാസ ജില്ലകളെ പ്രതിനിധീകരിച്ചും, ജയദേവന് മാഷ് ആലുവയെ പ്രതിനിധീകരിച്ചും ഇതിന്റെ ട്രൈനര്‍മാരായുണ്ട്. കൂടാതെ,ഹസൈനാര് സാര്, പ്രദീപ് മാട്ടറ, സജിമോന് തുടങ്ങിയ മാസ്റ്റര് ട്രെയിനേഴ്സും എന്നും നമ്മോടൊപ്പമുണ്ടല്ലോ..? ഈ ലേഖനവുമായി ബന്ധപ്പെട്ടുള്ള സംശയങ്ങളോ തിരുത്തുകളോ ആവശ്യമെങ്കില് കമന്റ് ചെയ്യുമല്ലോ. ഇനി സ്കൂള് ഗ്നൂ-ലിനക്സ് 3.2 വില് ഇത് ഇന്‍സ്റ്റാള് ചെയ്യുന്ന വിധം നോക്കൂ........\nഓരോ ദിവസവും എന്റര് ചെയ്യുന്ന data യുടെ backup താഴെ പറയുന്ന രീതിയില് എടുത്ത് വക്കാവുന്നതാണ്. ഒരു ഫോള്‍ഡര് create ചെയ്ത് അത് ടെര്‍മിനലില് തുറന്ന് താഴെ പറയുന്ന command type ചെയ്താല് മതി. Ex:- day1 എന്ന ഫോള്‍ഡറിലേക്ക് backup എടുക്കണമെങ്കില് Right Click on the Folder - open in terminal- ല് താഴേ കാണുന്ന command type ചെയ്യുക.\nPosted by Anonymous at 8:38 AM 140 comments\nLabels: Linux Tips, sslc, surprise posts\nPosted by വി.കെ. നിസാര് at 5:00 AM 115 comments\n2010 ലെ പത്താം മാസത്തിലെ പത്താം തിയതിയായ ഇന്ന് പത്തുകളുടെ അപൂര്‍വ്വ സംഗമദിനം. പറഞ്ഞു തുടങ്ങിയപ്പോഴേ കാര്യം മനസ്സിലായിക്കാണുമല്ലേ? ഇന്നത്തെ തീയതിയെങ്ങനെയാ എഴുതുന്നത്? 10-10-10 എന്നല്ലേ? പകല് 10 മണി 10 മിനിറ്റ് 10 സെക്കന്റ് ആകുമ്പോഴോ? ആറ് പത്തുകളുടെ അപൂര്‍വ്വ നിര തന്നെ നമുക്ക് കാണാം. ഡിജിറ്റല് ക്ലോക്കുകളില് 10:10:10 10-10-10 എന്ന് തെളിയുന്നത് ഒന്ന് സങ്കല്‍പ്പിച്ചു നോക്കൂ. എത്ര രസകരം അല്ലേ? നമ്മുടെ നാട്ടില് ഈ ദിവസവും ഒരു സാധാരണദിനമായി കടന്നു പോകുമെങ്കിലും ചില രാജ്യങ്ങള് ഇത്തരം അപൂര്‍വ്വ ദിനങ്ങള് നന്നായി ആഘോഷിക്കുന്നുണ്ട്. ഉദാഹരണത്തിന് നമ്മുടെ അയല്‍രാജ്യമായ ചൈനയില് ഈ ദിനങ്ങള്‍ക്ക് വലിയ പ്രാധാന്യമാണ്. 08-08-08 08:08:08 ന് ഒളിമ്പിക്സ് ചടങ്ങുകള്‍ക്ക് തിരിതെളിച്ച് അവരത് വലിയൊരു ആഘോഷമാക്കിയത് നാം ജീവിതകാലത്ത് മറക്കുമോ? എങ്ങനെയെല്ലാമാണ് ലോകജനത ഇത് ആഘോഷിക്കുന്നത്?\nപത്തിന്റെ ഈ അപൂര്‍വ്വ സമ്മേളനം ഓര്‍മ്മിക്കപ്പെടാനാകും വിധം വിവിധ ചടങ്ങുകള്‍ക്കായി തെരഞ്ഞെടുക്കുന്നവരുണ്ട്. വിദേശരാജ്യങ്ങളില് പലരും ദിവസത്തിന്റെ പ്രത്യേകത കണക്കിലെടുത്ത് വിവാഹത്തിനായി ഈ വര്‍ഷത്തെ ഒക്ടോബര് പത്ത് തെരഞ്ഞെടുത്തിരിക്കുകയാണത്രേ. ഇതിനു പിന്നില് പലര്‍ക്കും ജ്യോതിഷവിശ്വാസങ്ങള് കൂടിയുണ്ടെന്നു പറയുമ്പോള് പലരും മൂക്കത്ത് വിരല് വെക്കും.\nPosted by Hari | (Maths) at 5:00 AM 33 comments\nPosted by ജനാര്‍ദ്ദനന്.സി.എം at 5:00 AM 59 comments\nഇക്കഴിഞ്ഞ ക്ലസ്റ്ററുകളില് അധ്യാപകരില് നിന്നുമുയര്‍ന്ന ഒരു പരിഭവം ജിയോജിബ്രയ്ക്ക് തുടര്‍പരിശീലനം വേണമെന്നുള്ളതായിരുന്നു. ഐടി@സ്ക്കൂള് പ്രൊജക്ടിന്റെ നേതൃത്വത്തില് അധ്യാപകര്‍ക്ക് സ്തുത്യര്‍ഹമായ രീതിയില് പരിശീലനം നല്‍കിയെങ്കിലും ഈ വര്‍ഷം എട്ടാം ക്ലാസില് പഠിപ്പിക്കാത്ത അധ്യാപകര്‍ക്ക് ജിയോജിബ്ര പരിശീലനം ലഭിച്ചില്ലായെന്നതും പരിഭവസ്വരമുയരുന്നതിന് കാരണമായി. പരിശീലനം ലഭിച്ച അധ്യാപകര് സ്ക്കൂളിലെ മറ്റ് അധ്യാപകര്‍ക്ക് പരിശീലനം നല്‍കാനുള്ള സാധ്യതയുണ്ടെങ്കിലും അത് ഫലപ്രദമായ രീതിയില് നടപ്പാക്കാനുള്ള ഒരു ശ്രമം നമ്മുടെ ഭാഗത്തു നിന്നുണ്ടായോ എന്നത് ഒരു ചോദ്യചിഹ്നമായി അപ്പോഴും നിലനിന്നു. ഈ ഘട്ടത്തിലാണ് അധ്യാപകര്‍ക്ക് സഹായഹസ്തവുമായി മാത്സ് ബ്ലോഗ് എത്തുന്നത്. എറണാകുളം ഐടി@സ്ക്കൂള് പ്രൊജക്ടിലെ മാസ്റ്റര്‍ട്രെയിനറായ സുരേഷ് ബാബു സാറിന്റെ നേതൃത്വത്തില് ജിയോജിബ്ര സോഫ്റ്റ്വെയറിനെ പരിചയപ്പെടുത്തുന്നതിനാരംഭിച്ചു. ഒന്നാം അധ്യായത്തില് ഏറ്റവും ലളിതമായിത്തന്നെയാണ് അദ്ദേഹം ജിയോജിബ്രയെ അവതരിപ്പിക്കുന്നത്. ഈ പഠനപരിപാടിയിലെ രണ്ടാം അധ്യായത്തിലേക്ക് ഏവര്‍ക്കും സ്വാഗതം.\nഒന്നാം അധ്യായത്തിലെ പ്രവര്‍ത്തനം2ചെയ്തപ്പോള് ജിയോജിബ്ര ആദ്യമായി പരീക്ഷിച്ചവര്‍ക്ക് ചില ബുദ്ധിമുട്ടുകള് അനുഭവപ്പെട്ടതായി അറിയാന് കഴിഞ്ഞു. പ്രശ്നം ഇതായിരുന്നു സ്ലൈഡര് നിര്‍മ്മിച്ച് റെഗുലര് പോളിഗണ് ടൂളെടുത്ത് രണ്ട് ബിന്ദുക്കള് സെലക്ട് ചെയ്തപ്പോള് വന്ന ഡയലോഗ് ബോക്സില് സ്ലൈഡറിന്റെ പേര് നല്കി OK ബട്ടണില് ക്ലിക്ക് ചെയ്ത ഉടനെ സ്ലൈഡര് ചലിപ്പിക്കാന് ശ്രമിച്ചപ്പോള് സ്ലൈഡര് നീങ്ങിയില്ല എന്നു മാത്രമല്ല അവിടെ ഒരു ബിന്ദു പ്രത്യക്ഷപ്പെടുക കൂടി ചെയ്തു എന്നുള്ളതായിരുന്നു. ഒന്നാമത്തെ ടൂള് സെറ്റിലെ Move ടൂളില് ഒന്നു ക്ലിക്ക് ചെയ്തതിനുശേഷം സ്ലൈഡര് ചലിപ്പിക്കുക എന്നള്ളതാണ് ഇതിന്റെ പരിഹാരം. ഒരു ടൂളിന്റെ ഉപയോഗം കഴിഞ്ഞാല് Move ടൂളില് ഒന്നു ക്ലിക്ക് ചെയ്യുന്നത് എപ്പോഴും നല്ലതാണ്.\nരണ്ടാം അധ്യായത്തില് നമുക്ക് ആദ്യമായി പുതിയ ഒരു ടൂള് പരിചയപ്പെടാം. ഒമ്പതാമത്തെ ടൂള് ബോക്സിലെ Rotate Object around Point by Angle എന്ന ടൂള്. പേരില് നിന്നുതന്നെ ഇതിന്റെ ഉപയോഗം മനസ്സിലാകും. ഏതെങ്കിലും ഒരു Object നെ ഒരു ബിന്ദുവിനെ അടിസ്ഥാനമാക്കി നിശ്ചിത കോണളവില് (Angle) കറക്കുന്നതിനാണ് (Rotate) ഈ ടുളുപയോഗിക്കുന്നത്. ത്രികോണം, ചതുര്‍ഭുജം തുടങ്ങിയ രൂപങ്ങളെ Rotate ചെയ്യുമ്പോള് Polygon എന്ന ടൂളെടുത്ത് ഇത്തരം രൂപങ്ങള് ആദ്യം നിര്‍മ്മിക്കണം.ത്രികോണം ABC നിര്‍മ്മിച്ച് Cഎന്ന ബിന്ദുവിനെ അടിസ്ഥാനമാക്കി 60 ഡിഗ്രി കോണളവില് Rotate ചെയ്തു നോക്കൂ.\nPolygon എന്ന ടൂളെടുത്ത് Δ ABC നിര്‍മ്മിക്കുക.\nRotate Object around Point by Angle എന്ന ടൂള് എടുത്ത് ആദ്യം പോളിഗണ് ABC യുടെ ഉള്ളിലും പിന്നീട് C എന്ന ബിന്ദുവിലും ക്ലിക്ക് ചെയ്യുമ്പോള് ലഭിക്കുന്ന ഡയലോഗ് ബോക്സില് Angle 45o എന്നത് മാറ്റി 60oഎന്ന് നല്കുകയും Counter clockwise / Clockwise ബട്ടണില് ക്ലിക്ക് ചെയ്യുകയും ചെയ്തതിനു ശേഷം OK ബട്ടണില് ക്ലിക്ക് ചെയ്യണം.\nമട്ടത്രികോണത്തിന്റെ വിസ്തീര്‍ണ്ണം കാണുന്നതിനുള്ള ഒരു Applet നിര്‍മ്മാണം\n( For Maths Teachers)\nകോണ് A മട്ടകോണും AB, AC ഇവയുടെ വശങ്ങളുടെ അളവുകള് സ്ലൈഡര് നീക്കുമ്പോള് മാറുന്നതിനനുസരിച്ചുള്ള ഒരു ത്രികോണം നീര്‍മ്മിക്കണം.\n(രേഖാഖണ്ഡം AB വരയ്ക്കുണം. Aയിലൂടെ ലംബം വരയ്ക്കണം. AC യുടെ അളവില് A കേന്ദ്രമാക്കി ചാപം വരച്ച് ലംബരേഖയുമായി സംഗമിക്കുന്ന ബിന്ദുവിന് C എന്ന പേരു നല്കി CയുംB യും യോജിപ്പിക്കണം.)\nStep 1.ജിയോജിബ്ര ജാലകം തുറന്ന് പത്താമത്തെ ടൂള് ബോക്സില് നിന്നും സ്ലൈഡര് ടൂളെടുത്ത് Drawing pad ല് ക്ലിക്ക് ചെയ്യുമ്പോള് വരുന്ന Slider ഡയലോഗ് ബോക്സില് ആവശ്യമായ മാറ്റങ്ങള് വരുത്തി Apply ബട്ടണില് ക്ലിക്ക് ചെയ്യുക. [ Number ബട്ടണ് ആക്ടീവ് ആയിരിക്കണം. കൂടാതെ Name, Interval [Minimum ; o or > o, maximum ; any number, Increment ; any number] ഇവയില് ആവശ്യമായ മാറ്റങ്ങള് വരുത്താം.]\nStep 2. മൂന്നാമത്തെ ടൂള് ബോക്സില് നിന്നും Segment with given length from point എന്ന ടൂളെടുത്ത് Drawing pad ല് ഒരു ബിന്ദു സെലക്ടു് ചെയ്യുമ്പോള് തുറന്നു വരുന്ന ഡയലോഗ് ബോക്സില് Length എന്നതില് സ്ലൈഡറിന്റെ Name നല്കി OK ബട്ടണില് ക്ലിക്ക് ചെയ്താല് ഒരു രേഖാഖണ്ഡം (വര) ലഭിക്കും. ഇതിന്റെ അഗ്ര ബിന്ദുക്കള്‍ക്ക് പേര് നല്കാം. [ അഗ്ര ബിന്ദുക്കളില് Right click ചെയ്താല് ലഭിക്കുന്ന ഡയലോഗ് ബോക്സിലെ Show label / Rename എന്ന ഓപ്ഷന് ഉപയോഗിച്ചാല് മതി.] സ്ലൈഡര് നീക്കി രേഖാഖണ്ഡത്തിന്റെ അളവില് വരുന്ന മാറ്റം നിരീക്ഷിക്കുക.\nStep 3. നാലാമത്തെ ടൂള് ബോക്സില് നിന്നും Perpendicular line എന്ന ടൂളെടുത്ത് A എന്ന ബിന്ദുവിലും AB എന്ന രേഖാഖണ്ഡത്തിലും ക്ലിക്ക് ചെയ്താല് A യിലൂടെ ഒരു ലംബരേഖ ലഭിക്കും.\nStep 4. ഒന്നാമത്തെ step ല് പറഞ്ഞതുപോലെ വീണ്ടും ഒരു സ്ലൈഡര് ഉണ്ടാക്കുക.\nStep 5. ആറാമത്തെ ടൂള് ബോക്സില് നിന്നും Circle with Centre and Radius എന്ന ടൂളെടുത്ത് A എന്ന ബിന്ദുവില് ക്ലിക്ക് ചെയ്യുമ്പോള് ലഭിക്കുന്ന ഡയലോഗ് ബോക്സില് Radius എന്നതില് തൊട്ടുമുമ്പ് തയ്യാറാക്കിയ സ്ലൈഡറിന്റെ Name നല്കി OK ബട്ടണില് ക്ലിക്ക് ചെയ്താല് A കേന്ദ്രമായി ഒരു വൃത്തം ലഭിക്കും.\nStep 6. ഈ വൃത്തം ലംബരേഖയുമായി സംഗമിക്കുന്ന ബിന്ദു കണ്ടെത്താന് രണ്ടാമത്തെ ടൂള് ബോക്സില് നിന്നും Intersect Two Objects എന്ന ടൂളെടുത്ത് വൃത്തത്തിലും ലംബരേഖയിലും ക്ലിക്ക് ചെയ്താല് മതി. ഇപ്പോള് ലഭിച്ച പുതിയ ബിന്ദുവിന് C എന്ന പേര് നല്കി C യും B യും യോജിപ്പിക്കുക. ഇതിന് മൂന്നാമത്തെ ടൂള് ബോക്സില് നിന്നും Segment between two points എന്ന ടൂളുപയോഗിച്ചാല് മതി.\nസ്ലൈഡറുകള് മാറി മാറി ചലിപ്പിച്ച് മട്ടത്രികോണത്തിന്റെ അളവുകളില് വരുന്ന മാറ്റം നിരീക്ഷിക്കുക.\nക്ലാസ്സ് റൂമില് ചെയ്യാറുള്ളത്.\nഒരു മട്ടത്രികോണം ABCയില് < A = 900) മുറിച്ചെടുത്ത് AC യുടെ മധ്യ ബിന്ദു D അടയാളപ്പെടുത്തി Dയിലൂടെ AB ക്ക് സമാന്തരമായി ഒരു രേഖ DEവരച്ച് അതിലൂടെ മുറിച്ചെടുക്കുന്നു. ഇപ്പോള് ലഭിക്കുന്ന ചെറിയ ത്രികോണം ( CDE) ശേഷിച്ച ഭാഗത്തിന്റെ BE എന്ന വശവുമായി CE ചേരത്തക്കവിധം ചേര്‍ത്തുവയ്ക്കുമ്പോള് ഒരു ചതുരം (Rectangle) ലഭിക്കും. അങ്ങനെ മട്ടത്രികോണത്തിന്റെ വിസ്തീര്‍ണ്ണം കാണാനുള്ള സൂത്രവാക്യത്തില് എത്തിച്ചേരും.\nഈ ഒരു പ്രവര്‍ത്തനം മുകളില് തയ്യാറാക്കിയ മട്ടത്രികോണത്തില് ജിയോജിബ്രയില് ലഭ്യമായ ടൂളുകളുപയോഗിച്ച് ചെയ്താല് സ്ലൈഡറുകള് ചലിപ്പിച്ച് വ്യത്യസ്ത ത്രികോണങ്ങളില് നിരീക്ഷിക്കാനാകും.\nStep 1. രണ്ടാമത്തെ ടൂള് ബോക്സില് നിന്നും Midpoint or Centre എന്ന ടൂളെടുത്ത് Aയിലും C യിലും ക്ലിക്ക് ചെയ്യുക. അപ്പോള് ലഭിക്കുന്ന ബിന്ദുവിന് D എന്ന പേര് നല്കുക.\nStep 2. നാലാമത്തെ ടൂള് ബോക്സില് നിന്നും Parallel line എന്ന ടൂളെടുത്ത് D എന്ന ബിന്ദുവിലും AB എന്ന രേഖാഖണ്ഡത്തിലും ക്ലിക്ക് ചെയ്താല് D യിലൂടെ ഒരു സമാന്തര രേഖ ലഭിക്കും.\nStep 3. ഈ രേഖ BCയുമായി സംഗമിക്കുന്ന ബിന്ദു കണ്ടെത്താന് രണ്ടാമത്തെ ടൂള് ബോക്സില് നിന്നും Intersect Two Objects എന്ന ടൂളെടുത്ത് ഈ രേഖയിലും BC യിലും ക്ലിക്ക് ചെയ്താല് മതി. ഇപ്പോള് ലഭിച്ച പുതിയ ബിന്ദുവിന് E എന്ന പേരു നല്കാം.\nStp 4. അടുത്തതായി A, B, C, D, E എന്നീ ബിന്ദക്കള് ഒഴികെയുള്ള എല്ലാ object കളും (Lines, Segments, Circle ) hide ചെയ്യണം. ഇതിനായി ഓരോ object ലും Right click ചെയ്യുമ്പോള് ലഭിക്കുന്ന ഡയലോഗ് ബോക്സില് Show object എന്നതിന്റെ നേരെയുള്ള Tick mark ഒഴിവാക്കിയാല് മതി.\nStep 5. അഞ്ചാമത്തെ ടൂള് ബോക്സില് നിന്നും Polygon എന്ന ടൂളെടുത്ത് CDE എന്ന ത്രികോണവും ABED എന്ന ലംബകവും വരയ്ക്കുക. Polygon എന്ന ടൂളെടുത്ത് വരയ്ക്കുമ്പോള് ശ്രദ്ധിക്കേണ്ടത് - എതു ബിന്ദുവില് നിന്നാണോ തുടങ്ങിയത് ആ ബിന്ദുവില് തന്നെ അവസാനിപ്പിക്കണം.\nStep 6. പത്താമത്തെ ടൂള് ബോക്സില് നിന്നും സ്ലൈഡര് ടൂളെടുത്ത് Drawing pad ല് ക്ലിക്ക് ചെയ്യുമ്പോള് വരുന്ന Slider ഡയലോഗ് ബോക്സില് Number ബട്ടണിനു പകരം Angle ബട്ടണ് ആക്ടീവ് ആക്കി Interval :Minimum ; o, maximum ; 180, Increment ; 1 എന്നാക്കി Apply ബട്ടണില് ക്ലിക്ക് ചെയ്യുക. ഇപ്പോള് ഒരു പുതിയ സ്ലൈഡര് വന്നിട്ടുണ്ടാകും. (Name : )\nStep 7. ഒമ്പതാമത്തെ ടൂള് ബോക്സില് നിന്നും Rotate Object around Point by Angle എന്ന ടൂളെടുത്ത് ആദ്യം CDE എന്ന Polygon ന്റെ ഉള്ളിലും പിന്നീട് E എന്ന ബിന്ദുവിലും ക്ലിക്ക് ചെയ്യുമ്പോള് വരുന്ന ഡയലോഗ് ബോക്സില് Angle 45o എന്നത് മാറ്റി സ്ലൈഡറിന്റെ പേര് ( വലതു വശത്തുനിന്നും സെലക്ട് ചെയ്യാം. ) നല്കുകയും Clockwise ബട്ടണില് ക്ലിക്ക് ചെയ്യുകയും ചെയ്തതിനു ശേഷം OK ബട്ടണില് ക്ലിക്ക് ചെയ്യുക.\nഇപ്പോള് CDE എന്ന ത്രികോണത്തിന്റെ ഒരു പകര്‍പ്പ് അവിടെ വന്നിട്ടുണ്ടാകും. CDE എന്ന ത്രികോണത്തെ hide ചെയ്യാം. അവസാനമുണ്ടാക്കിയ സ്ലൈഡര് ചലിപ്പിച്ച് മാറ്റം നിരീക്ഷിക്കൂ.\nഈ പ്രവര്‍ത്തനത്തില് ഉപയോഗിച്ച ടൂളുകള്\nCircle with Centre and Radius\nIntrsect two Objects\nMidpoint or Centre\nജിയോജിബ്ര ജാലകത്തില് Text ഉള്‍പ്പെടുത്താന്\nAB യുടെ അളവ് രേഖപ്പെടുത്തിവരാന് പത്താമത്തെ ടൂള് ബോക്സില് നിന്നും Insert Text എന്ന ടൂളെടുത്ത് ജാലകത്തില് ക്ലിക്ക് ചെയ്യുമ്പോള് ലഭിക്കുന്ന ഡയലോഗ് ബോക്സില് AB= എന്ന ടൈപ്പ് ചെയ്തതിനുശേഷം ചിത്രത്തിലെ AB എന്ന രേഖാഖണ്ഡത്തില് ക്ലിക്ക് ചെയ്ത് OK ബട്ടണില് ക്ലിക്ക് ചെയ്താല് മതി.\nമലയാളത്തിലുള്ള Text ഉള്‍പ്പെടുത്താന് Word Procssor ല് മലയാളത്തില് ടൈപ്പ് ചെയ്ത് അവയെ Image കളാക്കി ജിയോജിബ്ര ജിലകത്തില് Insert ചെയ്താല് മതി. (പത്താമത്തെ ടൂള് ബോക്സില് നിന്നും Insert Image എന്ന ഓപ്ഷന് ഉപയോഗിക്കാം.)\nമട്ടത്രികോണത്തിനുപകരം ഏതെങ്കിലും ഒരു ത്രികോണത്തിന്റെ വിസ്തീര്‍ണ്ണം കാണുന്നതിനുള്ള ഒരു Applet തയ്യാറാക്കിനോക്കൂ.\nത്രികോണത്തിന്റെ പരിവൃത്തകേന്ദ്രം എവിടെയാണെന്ന് കണ്ടെത്തുന്നതിനുള്ള ഒരു പ്രവര്‍ത്തനം\nAB, BCഎന്നീ വശങ്ങളുടെ അളവുകളും < ABC യുടെ അളവും സ്ലൈഡര് ചലിപ്പിക്കുമ്പോള് മാറുന്ന രീതിയിലുള്ള ഒരു ത്രികോണം നിര്‍മ്മിക്കുക. ഏതെങ്കിലും രണ്ട് വശങ്ങളുടെ മധ്യലംബങ്ങള് വരയ്ക്കുക. മധ്യലംബങ്ങളുടെ സംഗമബിന്ദു (O) കേന്ദ്രമായും OA or OB or OC ആരമായും വൃത്തം വരയ്ക്കുക. സ്ലൈഡര് ചലിപ്പിക്കുമ്പോള് ലഭിക്കുന്ന വ്യത്യസ്ത ത്രികോണങ്ങളില് പരിവൃത്ത കേന്ദ്രം എവിടെയാണെന്ന് നിരീക്ഷിക്കുക.\nപഠനത്തിനിടയില് നിങ്ങള്‍ക്കുണ്ടാകുന്ന ഏതു സംശയങ്ങളും താഴെ കമന്റായി ചോദിക്കാം. (കമന്റ് ചെയ്യുന്നതിനുള്ള മാര്‍ഗം ഇവിടെ)


ആദ്യ വനിതാ എക്സൈസ് ഇന്‍സ്പെക്ടര്‍ക്ക് സല്യൂട്ട് : Deepika.com Youth News | deepika youth\nമുഖത്തു ഗൗരവം കാണിക്കാന് ശ്രമിക്കുന്നുണ്ടെങ്കിലും കേരളത്തിലെ ആദ്യ വനിത എക്‌സൈസ് ഇന്‍സ്‌പെക്ടറാകാനുള്ള ഭാഗ്യത്തെക്കുറിച്ചു ചോദിച്ചാല് സജിത വിനയാന്വിതയാകും. ഒരുപാടു സന്തോഷമുണ്ട്. പുരുഷന്‍മാര് മാത്രം കൈകാര്യം ചെയ്തിരുന്ന ഇന്‍സ്പെക്ടര് തസ്തികയിലേക്കു വെല്ലുവിളികള് ഏറ്റെടുത്ത് എത്തിയപ്പോള് ഭയമൊന്നുമില്ല. അല്ലെങ്കിലും ലഹരി മാഫിയകളെ അടക്കം കൈകാര്യം ചെയ്യാനുള്ള കരുത്തു വേണ്ടവര് ഭയക്കാന് പാടുണ്ടോ. ഒരിക്കലുമില്ല, യുവാക്കളെ നാശത്തിലേക്കു നയിക്കുന്ന അനധികൃത ലഹരി മാഫിയകളെയും വിതരണം ചെയ്യുന്നവരെയുമൊക്കെ ഇല്ലാതാക്കാന് തീരുമാനിച്ചാണ് സജിത ജോലി ഏറ്റെടുത്തിരിക്കുന്നത്. തിരൂരിലാണ് കേരളത്തിലെ ആദ്യ എക്സൈസ് വനിത ഇന്‍സ്പെക്ടര് സജിത ചാര്‍ജെടുത്തിരിക്കുന്നത്. നേരത്തെ സിവില് എക്സൈസ് ഓഫീസറായി പ്രവര്‍ത്തിച്ചുള്ള പരിചയമാണു കരുത്ത്. 2014ലാണ് സിവില് ഓഫീസറായി ജോലിയില് പ്രവേശിച്ചത്. അന്നു പരീക്ഷയില് രണ്ടാം റാങ്കു നേടിയായിരുന്നു ജോലി നേടിയത്. 2016നു ശേഷമാണ് വനിതകള്‍ക്ക് എക്സൈസ് ഇന്‍സ്പെക്ടറായി അപേക്ഷിക്കാമെന്ന തീരുമാനം വന്നത്. പിന്നീട് ഒന്നും ആലോചിച്ചില്ല, ഭര്‍ത്താവും വീട്ടുകാരും സഹപ്രവര്‍ത്തകരുമൊക്കെ പ്രോത്സാഹിപ്പിച്ചു. പരീക്ഷയെഴുതി. ഫലം വന്നപ്പോള് ഒന്നാം റാങ്ക്.\n? എങ്ങനെയുണ്ട് ഇന്‍സ്പെക്ടര് റോള്\nവനിതകള് ആദ്യമാണ് ഈ പോസ്റ്റിലെത്തുന്നതെങ്കിലും മുമ്പ് എക്സൈസ് സിവില് ഓഫീസറായി ജോലി ചെയ്തതിന്റെ പിന്‍ബലം കരുത്താകുന്നുണ്ട്. കേസുകളെക്കുറിച്ചും കൈകാര്യം ചെയ്യുന്ന രീതികളെക്കുറിച്ചുമൊക്കെ ധാരണയുള്ളതു സഹായകമാണ്.\nഏറെ വെല്ലുവിളികള് നിറഞ്ഞ ജോലിയാണ് എക്സൈസിലേത്. പക്ഷേ നമ്മുടെ മുമ്പില് ഏതു വെല്ലുവിളികളെയും നേരിട്ടു മുന്നേറി വിജയം നേടിയ പോലീസ് ഓഫീസര്‍മാരായ വനിതകളുണ്ടല്ലോ. അവരൊക്കെ എപ്പോഴും എന്റെ പാതയിലും വഴികാട്ടിയാകുമെന്നാണു വിശ്വാസം. എക്സൈസിലെ പ്രതികളെ പിടികൂടലും കേസെടുക്കലുമൊക്കെ വ്യത്യസ്തമാണ്. പ്രതികളെ പിടികൂടാനൊക്കെ ഒത്തിരി ക്ഷമയും കാത്തിരിപ്പുമൊക്കെ വേണ്ടി വന്നേക്കാം. അതൊക്കെ ധൈര്യപൂര്‍വം ഏറ്റെടുത്തു മുന്നോട്ടുപോകാന് തന്നെയാണു തീരുമാനം.\n? കുടുംബിനിയായ ശേഷം എങ്ങനെ വിജയം നേടി\nഏഴു വയസായ മകളും ഭര്‍ത്താവും അടങ്ങുന്നതാണു കുടുംബം. തൃശൂര് തൈക്കാട്ടുശേരിയില് റിട്ട.റിസര്‍വ് ബാങ്ക് ഉദ്യോഗസ്ഥന് ദാമോദരന്റെയും ചേര്‍പ്പ് സിഎന്‍എന് സ്‌കൂളില് പ്രധാനാധ്യാപിക ആയിരുന്ന കെ.യു. മീനാക്ഷിയുടെയും മകളാണ് സജിത. ഷൊര്‍ണൂരിലേക്കാണു വിവാഹം കഴിച്ചത്. ചുഡുവാലത്തൂര് സ്വദേശി കെ.ജി.അജിയാണു ഭര്‍ത്താവ്. തൃശൂരിലെ സ്വകാര്യ സ്ഥാപനത്തിലെ ജീവനക്കാരനാണ്. ഭര്‍ത്താവിന്റെയും വീട്ടുകാരുടെയും പൂര്‍ണ പിന്തുണയുള്ളതുകൊണ്ടാണ് ഈ നേട്ടം കൈവരിക്കാന് കഴിഞ്ഞതെന്നു സജിത പറയുന്നു.\nപരീക്ഷയ്ക്കു പഠിക്കാനുള്ള എല്ലാ ചുറ്റുപാടും അവരാണ് ഒരുക്കിത്തന്നത്. ഭര്‍ത്താവിന്റെ അമ്മയുടെ പിന്തുണ വളരെ വലുതാണ്. ഞാന് പഠിക്കുന്ന സമയത്ത് എന്റെ മകളുടെ എല്ലാ കാര്യങ്ങളും ഭര്‍ത്താവിന്റെ അച്ഛനും അമ്മയും ഏറ്റെടുത്തു. ഭര്‍ത്താവിന്റെ അച്ഛനാണു മകള് സ്‌കൂളില് നിന്നു വന്നശേഷം പഠിപ്പിക്കുന്നത്. 2014ല് സര്‍വീസില് കയറുന്നതിനു മുന്‍പ് കോച്ചിംഗിനു പോയിരുന്നു. അതിനുശേഷം ജോലിയില് ഇരുന്നുകൊണ്ടായിരുന്നു പഠനം. ഒന്നാം റാങ്കു തന്നെ നേടി ജോലിയില് പ്രവേശിക്കാന് കഴിഞ്ഞതു ഭാഗ്യമായാണു കരുതുന്നത്.\n? സമയം പ്രശ്നമാകില്ലേ\nഎക്സൈസിലെ ജോലി പലപ്പോഴും സമയം നോക്കി ചെയ്യാന് സാധിക്കില്ല. രാത്രി വൈകിയും ചിലപ്പോള് ജോലി ചെയ്യേണ്ടി വരും. ദുര്‍ഘട സ്ഥലങ്ങളിലുമൊക്കെ പോകേണ്ടി വരും. ഇതൊക്കെ മുന്‍കൂട്ടി മനസിലാക്കിയാണ് ഇന്‍സ്പെക്ടര് ജോലി ചെയ്യാന് തീരുമാനിച്ചത്. ഇപ്പോഴും ഷൊര്‍ണൂരില് നിന്നാണ് തിരൂരിലേക്കു ജോലിക്കു പോകുന്നത്. ഭാവിയില് തിരൂരില് താമസിക്കാനുള്ള ആലോചനയിലാണ്.\n? കെമിസ്ട്രിയും എക്സൈസും തമ്മില്\nകെമിസ്ട്രി ബിരുദം എക്സൈസ് ജോലിക്ക് എന്തു ഗുണമെന്നു പലരും ആലോചിക്കുന്നുണ്ട്. കെമിസ്ട്രി പഠിച്ചതു വളരെ ഉപകാരമായെന്നാണ് എന്റെ അനുഭവം. ജോലിക്ക് ഏറെ പ്രയോജനം ചെയ്യുന്നുണ്ട്. കേസുമായി ബന്ധപ്പെട്ടും മറ്റും പല കാര്യങ്ങള് പെെട്ടന്നു മനസിലാകാനുമൊക്കെ കെമിസ്ട്രി പഠനം ഏറെ ഗുണമാകുന്നുണ്ട്. തുടര്‍ന്നുള്ള നാളുകളില് ലഹരിയുടെ രസതന്ത്രം കണ്ടെത്താന് തന്നെയാണു തീരുമാനം.\nഎക്സൈസ് ഇന്‍സ്പെക്ടറായി ചാര്‍ജെടുത്ത ശേഷമുള്ള ആദ്യത്തെ കേസ് വിദേശമദ്യം പിടികൂടിയതാണ്. പത്തര ലിറ്റര് വിദേശമദ്യമാണ് പിടികൂടിയത്. കൈവശം വച്ചയാളെ അറസ്റ്റു ചെയ്യുകയും ചെയ്തു. കൂടാതെ പുകയില ഉല്‍പന്നങ്ങളും പിടികൂടി. ഇനിയും ജാഗ്രത തുടരും.\nകേരളത്തിലെ ആദ്യത്തെ വനിത എക്സൈസ് ഇന്‍സ്പെക്ടര് എന്ന നിലയില് കൂടുതല് വനിതകള്‍ക്ക് ഈ വഴി വരാന് പ്രചോദനമാകെയെന്നതാണ് സജിതയുടെ ആഗ്രഹം. ഏതു തസ്തികയും കൈകാര്യം ചെയ്യാന് വനിതകള്‍ക്കും കഴിയുമെന്നതു വരും നാളുകളില് തെളിയുമെന്നു തന്നെയാണ് പ്രതീക്ഷ.


Malayalam news || ലക്ഷ്‌മി മേനോന് മിസ് സൗത്ത് ഇന്ത്യ\nതെന്നിന്ത്യന് സൗന്ദര്യ റാണിയെ കണ്ടെത്താനായി കൊച്ചിയില് നടന്ന മിസ് സൗത്ത് ഇന്ത്യാ മത്സരത്തില് കേരളത്തിന്റെ ലക്ഷ്‌മി നേനോന് കിരീടം ചൂടി. തമിഴ്‌നാട്ടില്‍നിന്നുള്ള ശ്രീഷ ഫസ്റ്റ് റണ്ണറപ്പും കര്‍ണാടകത്തില്‍നിന്നുള്ള ദുഷാര സെക്കന്‍ഡ് റണ്ണറപ്പും ആയി. മിസ് സൗത്ത് ഇന്ത്യാ വിജയിക്ക് ഒരുലക്ഷം രൂപയും മറ്റു രണ്ടു വിജയികള്‍ക്ക് യഥാക്രമം 60,000, 40000 രൂപ വീതം നല്‍കി. ആദ്യത്തെയും മൂന്നാമത്തെയും വിജയികള്‍ക്ക് മണപ്പുറം ഫിനാന്‍സും രണ്ടാമത്തെ വിജയിക്ക് സാറാ മീഡിയയുമാണ് സമ്മാനം സ്‌പോണ്‍സര് ചെയ്‌തത്. വിജയികളെ അണിയിക്കാനുള്ള സുവര്‍ണ കിരീടം രൂപകല്‍പ്പന ചെയ്‌തത് പറക്കാട്ട് ജ്വല്ലേഴ്‌സാണ്. ദക്ഷിണേന്ത്യയിലെ അഞ്ചുസംസ്ഥാനങ്ങളില്‍നിന്നുള്ള 22 സുന്ദരിമാര് മത്സരത്തില് മാറ്റുരച്ചു. ഫാഷന്, സിനിമ രംഗത്തെ പ്രമുഖരായ രശ്‌മി താക്കൂര്, വാണി ശ്രീഭട്ട്, ഡോ.രാജീവ് പിള്ള, ഉമാ റിയാസ്‌ഖാന്, പ്രീതി എന്നിവരായിരുന്നു ജഡ്‌ജിങ് പാനലില് ഉണ്ടായിരുന്നത്.


പത്മാവതിയുടെ ചിത്രീകരണത്തിനിടെ രണ്‍വീര് സിങിന് പരുക്ക് | Reporter Live\nBy Web Desk\tMay 27, 2017 3:20 pm A+ A-\nമംബൈ: സഞ്ജയ് ലീല ബന്‍സാലി സംവിധാനം ചെയ്യുന്ന പത്മാവതിയുടെ ചിത്രീകരണത്തിനിടെ നടന് രണ്‍വീര് സിങിന് പരുക്ക്. മുംബൈയില്‍വെച്ചു നടന്ന ചിത്രത്തിന്റെ അവസാനഘട്ട ചിത്രീകരണത്തിനിടെയാണ് രണ്‍വീറിന് നെറ്റിയില് പരുക്കേറ്റത്. ഉടന് തന്നെ അദ്ദേഹത്തെ മുംബൈയിലെ ലീലാവതി ആശുപത്രിയില് പ്രവേശിപ്പിച്ചു. പരുക്ക് ഗുരുതരമല്ല.\nചികിത്സയ്ക്ക് ശേഷം ആശുപത്രിയില് നിന്നും പുറത്തേക്ക് വരുന്നു\nചിത്രീകരണത്തിനിടെ രണ്‍വീര് സിങിന്റെ തലയ്ക്ക് പരുക്കേറ്റതറിയാതെ ഷൂട്ടിങ് തുടര്‍ന്നു. ഇതിനിടെ രണ്‍വീറിന്റെ തലയില് നിന്നും രക്തം ഒലിച്ചിറങ്ങി. തുടര്‍ന്ന് ചിത്രീകരണത്തിന് ‘കട്ട്’ പറഞ്ഞ ശേഷം അദ്ദേഹത്തെ ആശുപത്രിയില് പ്രവേശിപ്പിക്കുകയായിരുന്നു. ചികിത്സയ്ക്ക് ശേഷം തിരികെയെത്തിയ സിനിമയില് തന്റെ ഭാഗം പൂര്‍ത്തിയാക്കി.\nനേരത്തേ ചിത്രത്തിന്റെ സംവിധായകന് ബന്‍സാലിയെ ‘രജ്പുത് കര്‍നി സേന’ ആക്രമിച്ചിരുന്നു. ഷൂട്ടിംഗിനായി കൊണ്ടുവന്ന ഉപകരണങ്ങള് നശിപ്പിക്കുകയും ചെയ്തിരുന്നു. സിനിമയില് റാണി പത്മിനിയും അലാവുദ്ദീന് ഖില്‍ജിയും തമ്മിലുള്ള പ്രണയരംഗങ്ങള് ചിത്രത്തിലുണ്ട് എന്ന് ആരോപിച്ചുകൊണ്ടായിരുന്നു ആക്രമണം. രണ്‍വീര് കപൂറാണ് ചിത്രത്തില് ഖില്‍ജിയെ അവതരിപ്പിക്കുന്നത്. റാണി പത്മിനിയെ അവതരിപ്പിക്കുന്നത് ദീപിക പദുക്കോണും. ഷാഹിദ് കപൂര് ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്.\nMay 27, 2017 3:20 pm\nനടി പത്മാവതി ഷൂട്ടിംഗ് ലൊക്കേഷനില് മരിച്ച നിലയില്\nബന്‍സാലിയുടെ പത്മാവതിയിലൂടെ രണ്‍വീറും ദീപികയും ഷാഹിദും ഒരുമിക്കുന്നു


ഞാന് സ്മിജഗോപാല്: ഒരു പതിമൂന്നുക്കാരന്റെ ലീല\nഒരു പതിമൂന്നുക്കാരന്റെ ലീല\nപതിമൂന്നു വയസുകാരന് അച്‌ഛനായ സംഭവം ബ്രിട്ടണ് മുഴുവന് നാണക്കേടായി. തന്നേക്കാള് രണ്ടു വയസ് കൂടുതലുള്ള കാമുകി ചാന്റെല്ലെയുമൊത്ത് ഒറ്റ രാത്രിമാത്രം കഴിഞ്ഞ 13കാരനായ ആല്‍ഫി ബാറ്റനാണ് അച്‌ഛനായി ബ്രിട്ടണില് പുതിയ വിവാദത്തിനു തിരികൊളുത്തിയിരിക്കുന്നത്.\nമകള്‍ക്ക് മെയിസി റോക്‌സന് എന്നു പേരിടുകയും ചെയ്‌തു. അമ്മ നിക്കോളയ്‌ക്കും ഒമ്പതു സഹോദരങ്ങള്‍ക്കുമൊപ്പമാണ് ആല്‍ഫിയുടെ താമസം. പിതാവ് വല്ലപ്പോഴും പോക്കറ്റ്‌മണിയായി കൊടുക്കുന്ന 10 പൗണ്ടാണ് ആകെയുള്ള വരുമാനം.\nമകളെ വളര്‍ത്തുമെന്നു പറയുന്ന ആല്‍ഫി പക്ഷേ ജീവിക്കാനുള്ള പണം എങ്ങനെ സമ്പാദിക്കുമെന്നു മാത്രം പറയുന്നില്ല. ഒരു ഡയപറിന് എന്തു വില വരുമെന്നു പോലും അറിയാന് കഴിയാത്ത, മുഖത്ത് 'കുട്ടിത്തം' തുളുമ്പുന്ന അച്‌ഛന് പാവപ്പെട്ടവരുടെ കോളനിയായ 'കൗണ്‍സില് എസ്‌റ്റേറ്റിലെ' വീട്ടില് കുടുംബം പുലര്‍ത്തുന്നതിനെക്കുറിച്ചോര്‍ത്ത് തലപുകയ്‌ക്കുകയാണ്.\n1998ല് ഒരു കുട്ടിയുടെ പിതാവായ സീന് സ്‌റ്റുവര്‍ട്ടാണ് ബ്രിട്ടണിലെ ഏറ്റവും പ്രായം കുറഞ്ഞ പിതാവ്. എമ്മ വെബ്‌സ്റ്റര് എന്ന കാമുകിയിലാണ് സ്‌റ്റുവര്‍ട്ടിന് മകന് പിറന്നത്. ഇരുവരും ആറു മാസത്തിനു ശേഷം വേര്‍പിരിയുകയും ചെയ്‌തു.\nആല്‍ഫി പാറ്റന്റെ മകളുടെ പിതൃത്വം അവകാശപ്പെട്ട് കുടുതല് കൗമാരക്കാര് രംഗത്ത്. കുട്ടി മകന്റെ തന്നെയാണെന്ന് തെളിയിക്കാന് ഡിഎന്‍എ പരിശോധന നടത്തണമെന്നാവശ്യപ്പെട്ട് ആല്‍ഫിയുടെ മാതാപിതാക്കളും രംഗത്തുവന്നതോടെ കൗമാരക്കാനായ പിതാവിനും 15 വയസുകാരി മാതാവിനും പിറന്ന കുട്ടിയെ ചുറ്റിപ്പറ്റിയുള്ള വിവാദം കൊഴുക്കുന്നു.\n15 വയസുകാരിയായ ചാന്‍റ്റെല്ലെയ്‌ക്കു പിറന്ന മകളാണ് ഇപ്പോള് ബ്രിട്ടണിലെ സംസാരവിഷയം. 13 വയസുകാരനാണ് പിതാവെന്നു ചാന്‍റ്റെല്ലെ പറയുന്നുണ്ടെങ്കിലും 14ഉം 16ഉം വയസുള്ള രണ്ടു 'പയ്യന്'മാരും പിതൃത്വം അവകാശപ്പെട്ട് രംഗത്തെത്തിയിട്ടുണ്ട്. ചാന്‍റ്റെല്ലെ കുറഞ്ഞത് നാല് ആണ്‍കുട്ടികളുമായെങ്കിലും കിടക്ക പങ്കിട്ടു കാണുമെന്ന് ഇവരുടെ അയല്‍ക്കാരും സാക്ഷ്യപ്പെടുത്തുന്നു. എന്നാല് സ്‌കൂള് വിദ്യാര്‍ഥിനിയായ ചാന്‍റ്റെല്ലെയും ഇവരുടെ മാതാവ് പെനെലോപും (38) ആരോപണങ്ങള് നിഷേധിക്കുന്നു.\nകഷ്‌ടിച്ചു നാലടി മാത്രം ഉയരമുള്ള ആല്‍ഫിയും ഉറച്ചുതന്നെയാണ്. ''മറ്റു ശപ്പന്‍മാര് കള്ളം പറയുകയാണ്. അവര് എന്റെ പെണ്ണിന്റെ പേര് മേശമാക്കാന് ശ്രമിക്കുന്നു. കഴിഞ്ഞ രണ്ടു വര്‍ഷമായി ഞാന് മാത്രമാണ് ചാന്‍റ്റെല്ലെയുടെ ബോയ്‌ഫ്രണ്ട്. ഞാന് തന്നെയാണ് അവളുടെ കുട്ടിയുടെ അച്‌ഛനും.'' ആല്‍ഫി ക്ഷുഭിതനാകുന്നു. ഡിഎന്‍എ ടെസ്‌റ്റിനെക്കുറിച്ച് കാര്യമായി ഒന്നും അറിയില്ലെങ്കിലും ചാന്‍റ്റെല്ലെയും സല്‍പ്പേര് സംരക്ഷിക്കാന് അത് വേണമെന്ന് അമ്മ ഉപദേശിച്ചതിനാല് പരിശോധനയ്‌ക്ക് തയാറാണെന്നും അവന് വ്യക്‌തമാക്കി.\nമകന് ഒരു പെണ്ണിനെ ഗര്‍ഭവതിയാക്കാനുള്ള കഴിവ് ഇല്ലെന്ന് ആല്‍ഫിയുടെ പിതാവ് ഡെന്നീസ് പറയുന്നു. വര്‍ക്‌ഷോപ്പ് ജീവനക്കാരനായ ഡെന്നീസിന് ആല്‍ഫിയെക്കൂടാതെ എട്ടു മക്കള് കൂടിയുണ്ട്. ''അവന് അതിനുള്ള പ്രായം ആയെന്ന് എനിക്ക് തോന്നുന്നില്ല. ഡിഎന്‍എ ടെസ്‌റ്റ് മാത്രമാണ് ഏക പോംവഴിയെന്നു ഞാന് കരുതുന്നു. പെണ്‍കുട്ടിയെ സംശയിക്കുന്നതിനാലല്ല. മറിച്ച് മറ്റുള്ളവരുടെ നാവ് അടക്കാന് വേണ്ടിയാണ്.'' ഡെന്നീസ് വ്യക്‌തമാക്കി.\nപതിനാറു വയസുള്ള ട്രെയിനി ഷെഫ് റിച്ചാഡ് ഗുഡ്‌സെലും 14 വയസുകാരനായ ടയിലര് ബാര്‍കറുമാണ് പിതൃത്വം അവകാശപ്പെട്ട് രംഗത്തുവന്ന മറ്റു രണ്ടുപേര്. മൂന്നു മാസത്തോളം ചാന്‍റ്റെല്ലെയുമായി ബന്ധപ്പെട്ടിരുന്നതായി റിച്ചാഡ് പറയുന്നു. ചാന്‍റ്റെല്ലെയുടെ കുഞ്ഞിന് തന്റെ മകന്റെ ഛായയാണെന്ന് റിച്ചാഡിന്റെ അമ്മയും അവകാശപ്പെടുന്നു. ഡിഎന്‍എ പരിശോധനാ ഫലം തന്റെയും ആവശ്യമാണെന്നും റിച്ചാഡ് വ്യക്‌തമാക്കി.\nഒമ്പതു മാസം മുന്‍പ് ചാന്‍റ്റെല്ലെയുമായി കിടക്കപങ്കിട്ടുവെന്ന് അവകാശപ്പെട്ടാണ് ടയിലര് ബാര്‍കര് രംഗത്തുവന്നിരിക്കുന്നത്. ''എന്റെ സുഹൃത്തുക്കള് പറയുന്നത് താനാണ് കുട്ടിയുടെ പിതാവെന്നാണ്. എനിക്കും അതുതന്നെ തോന്നുന്നു. ഇത് തമാശയല്ല.'' 20 വയസുകാരന്റെ മുഖഭാവമുള്ള ടയിലര് ആണയിടുന്നു.\nസംഭവം അപലപിച്ചുകൊണ്ട് ബ്രിട്ടീഷ് പ്രധാനമന്ത്രി ഗോര്‍ഡണ് ബ്രൗണ് അടക്കമുള്ളവര് രംഗത്തുവന്നുകഴിഞ്ഞു. കൗമാര മാതാപിതാക്കളെ നിയന്ത്രിക്കാന് നടപടി വേണമെന്നാണ് അദ്ദേഹത്തിന്റെ ആവശ്യം. വിദ്യാലയങ്ങളില് ലൈംഗിക വിദ്യാഭ്യാസം കാര്യക്ഷമമാക്കണമെന്ന ആവശ്യവും ശക്‌തമാവുകയാണ്.\nരാജ്യത്ത് വര്‍ധിച്ചുവരുന്ന മൂല്യച്യുതിക്ക് ഒടുവിലത്തെ ഉദാഹരണമാണ് ഇതെന്ന് പ്രതിപക്ഷ പാര്‍ട്ടിയായ കണ്‍സര്‍വേറ്റീവ് പാര്‍ട്ടിയുടെ നേതാവ് ഇയയിന് ഡങ്കന് ചൂണ്ടിക്കാട്ടുന്നു. പശ്‌ചിമ യൂറോപ്പില് ഏറ്റവും കുടുതല് കൗമാരക്കാര് മാതാപിതാക്കളാകുന്നത് ബ്രിട്ടണിലാണെന്നും അദ്ദേഹം കണക്കുകള് ചൂണ്ടിക്കാട്ടി പറയുന്നു.\nPosted by സ്മിജ ഗോപാല് at 1:49 PM\nഓര്‍മ്മപ്പെടുത്തുന്നത് കേരളസമൂഹത്തില് നിലവിലുള്ള സദാചാര ബോധവും ആനുകാലിക സംഭവങ്ങളുമാണ് \nഇവരാണോ സംസ്കാര സമ്പന്നര് ?... ചെറിയ ക്ലാസ് മുതലേ ലൈനംഗീക വിദ്യാഭ്യാസം വേണമെന്നു നിര്‍ബന്ധിച്ചതും ബ്രിട്ടന്/അമേരിക്ക സഖ്യകക്ഷികളാണ് .....\nithokke ivideyum nadakkunnundu..purathariyumbozhaanu ingine forwardaan pattunnath ennu maathram..vivaha prayam 10 vayassakkunnathine kurichu chindhikkendiyirikkunnu..\nഇന്നിങ്ങനെ...ഇനി നാളേ എങ്ങിനെ ..?..ബ്രിട്ടണിലെ പിള്ളേരല്ലെ...അവര് ഗര്‍ഭ പാത്രത്തില് നിന്നു തന്നെ അച്ഛന്മ്മാരാകാനുള്ള പ്രാപ്തിയുള്ളവരാണ്....തന്റെ കുഞ്ഞിനെ തന്നോടൊപ്പം പ്രസവിപ്പിക്കുന്നവര് ...\nകലികാലമല്ലയോ ഇത് !അപ്പോൾ ഇതല്ല,ഇതിനപ്പുറവും സംഭവിക്കും\nwho knows... even mother doesn;t any idea, who is the real father :)\nനാ‍ണക്കേടോ? ഉള്ളവര്‍ക്കല്ലേ അത്?\nIviduthe samsakaaram vachu nokkumpol ithoru naanakkedalla. Naanakkedanennu parayunnavar ethra thavana naanam kedaathe irunnittundu?\nJOBIN JOY said...\nകാള പെറ്റന്നു കേട്ട് കയര് എടുക്കരുത്.....................\nവാക്കി പിതാവിനെ സ്ഥിതീകരിചിട്ടു പറയാം........\nആയ കാലത്ത് ഒരു ചാൻസ് കിട്ടാഞ്ഞിട്ടാ... അല്ലേൽ കാണിച്ചു കൊടുക്കാമായിരുന്നു അവന്റെ ഒക്കെ ഒരു റെക്കോർഡ്...\nവളരെ മോശം സംഭവം. പാശ്ചാത്യ രാജ്യങ്ങളെ ലൈംഗിക അരാജകത്വത്തിന്റെ കാര്യത്തിലും ഇവിടത്തുകാർ അനുകരിച്ച് തുടങ്ങാതിരിക്കട്ടെ എന്നാശിക്കാം...\nഅഛന് മകളിലൂടെയും സഹോദരന് സഹോദരിയിലൂടെയും മക്കളുണ്ടാകുന്ന രാജ്യമാണ് നമ്മുടെ കേരളം .ആ റെക്കോഡ് ആര്‍ക്കാ തകര്‍ക്കാന് കഴിയുക.\nആ പയ്യനെ കണ്ടിട്ട് അതിനുള്ള പ്രായം ആയിട്ടുണ്ടെന്ന് തോന്നുന്നില്ല. 13 വയസ്സുള്ള സാധാരണ ഒരു കുട്ടിക്ക് അതിനുള്ള പ്രാപ്തി ഉണ്ടാകുമെങ്കിലും ഈ കുട്ടിയെ കണ്ടാല് ഒരു 9-10 വയസ്സില് കൂടുതല് തോന്നുന്നില്ല. എന്തായലും റിസള്‍ട്ട് വരട്ടെ. ഇതു മീഡിയകളില് നിന്നും പണം തട്ടാനുള്ള ഒരു അടവായിട്ടും വായിച്ചു കണ്ടു. ലൈംഗിക വിദ്യാഭ്യാസത്തിന്റെ കൂടുതല് കൊണ്ടാണിതെന്നുള്ള അഭിപ്രായത്തോട് യോജിക്കുന്നില്ല. കുട്ടികള്ക്ക് അതാത് പ്രായത്തില് ആവശ്യമുള്ള അറിവുകള് കിട്ടുക തന്നെ വേണം.\nപാശ്ചാത്യ രാജ്യങ്ങളിലെ ലൈംഗീക അരാജകത്വം??!!\nനമ്മുടെ നാട്ടില് ബാല്യ വിവാഹം നിലനിന്നിരുന്നു എന്നോര്‍മ്മയില്ലേ? മൂത്ത് നരച്ചിട്ടു കെട്ടുന്നതിലും നല്ലത് ആയ കാലത്ത് നടത്തുന്നതല്ലേ?\nവെറുതെ എന്തിനു സ്വയംഭോഗം, പോര്‍ണോ സി.ഡി., ഇന്റര്‍നെറ്റ് സൈറ്റുകള്, ഡാബോനായര്, പ്ലേബോയ്, കൊച്ചുപുസ്തകം, ... ഇത്യാദി തപ്പി സമയം കളയണം. സമയം, ധനം, മാനം, ആരോഗ്യം നഷ്ടം. ഇതൊഴിവാക്കാന് എത്രയും പെട്ടെന്ന് മനുഷ്യര് വിവാഹം കഴിക്കണം.\nഇന്ത്യ കാത്തിരുന്ന നിമിഷം വെറുതെയായില്ല\nടി.എന്. ഗോപകുമാര് തന്റെ മനസുതുറക്കുന്നു


7 തസ്തികയിൽ PSC വിജ്ഞാപനം| Kerala PSC| Notification\n7 തസ്തികയിൽ PSC വിജ്ഞാപനം\nമനോരമ ലേഖകൻ June 26, 2021 03:50 PM IST\nഎല്ലാ സർവകലാശാലകളിലും ഉണ്ടാകുന്ന ഒഴിവിലേക്കു നിയമനം\nകാറ്റഗറി നമ്പർ: 204/2021\nശമ്പളം: 68,700-1,10,400 രൂപ\nപ്രായം: 22-50 (02.01.1971 നും 01.01.1999നും ഇടയിൽ ജനിച്ചവർ–രണ്ടു തീയതിയും ഉൾപ്പെടെ) മറ്റു പിന്നാക്കവിഭാഗക്കാർക്കും പട്ടികവിഭാഗക്കാർക്കും ഇളവ്.\nയോഗ്യത: 1) സിവിൽ എൻജിനീയറിങ് ബിരുദം/തത്തുല്യം 2) സർക്കാർ, പൊതുമേഖല, അർധ സർക്കാർ, സ്വയംഭരണ സ്ഥാപനങ്ങളിൽ അസിസ്റ്റന്റ് എൻജിനീയർ (സിവിൽ) തസ്തികയിലോ ഉയർന്ന തസ്തികയിലോ 10 വർഷം പ്രവൃത്തിപരിചയം (പരിചയ സർട്ടിഫിക്കറ്റിന്റെ മാതൃക വെബ്സൈറ്റിലെ വിജ്ഞാപനത്തിൽ).\nഈ വിജ്ഞാപനപ്രകാരം ഒരു റാങ്ക് ലിസ്റ്റ് മാത്രം തയാറാക്കും. ഈ ലിസ്റ്റിൽനിന്ന് എല്ലാ സർവകലാശാലകളിലും ഉണ്ടാകുന്ന ഒഴിവിലേക്കു നിയമനം നടത്തും.\nകാറ്റഗറി നമ്പർ : 205/2021\nശമ്പളം: 39,500-83,000 രൂപ\nപ്രായം: 18-36 (02.01.1985 നും 01.01.2003നും ഇടയിൽ ജനിച്ചവർ–രണ്ടു തീയതിയും ഉൾപ്പെടെ). മറ്റു പിന്നാക്കവിഭാഗക്കാർക്കും പട്ടികവിഭാഗക്കാർക്കും ഇളവ്.\nയോഗ്യത: എംസിഎ/ബിടെക് (ഇലക്ട്രിക്കൽ ആൻഡ് ഇലക്ട്രോണിക്സ്/ഇലക്ട്രോണിക്സ്/കംപ്യൂട്ടർ സയൻസ്) അല്ലെങ്കിൽ\nബിടെക് (ഏതെങ്കിലും ശാഖയിൽ) ബിരുദവും കംപ്യൂട്ടർ സ്പെഷലൈസേഷനും (പിജിഡിസിഎ അല്ലെങ്കിൽ തത്തുല്യം) അല്ലെങ്കിൽ ബിടെക് (ഏതെങ്കിലും ശാഖയിൽ) ബിരുദവും ഡേറ്റ പ്രോസസിങ് അല്ലെങ്കിൽ സോഫ്റ്റ്‌വെയർ ഡവലപ്മെന്റിൽ ഒരു വർഷം പ്രായോഗിക പരിചയവും അല്ലെങ്കിൽ ഇലക്ട്രോണിക്സ്/ഫിസിക്സ്/കംപ്യൂട്ടർ സയൻസ്/മാത്തമാറ്റിക്സ്/സ്റ്റാറ്റിസ്റ്റിക്സ് എന്നിവയിൽ ഏതെങ്കിലും സ്പെഷലൈസേഷനോടെ എംഎസ്‌സിയും ഡേറ്റ പ്രോസസിങ് അല്ലെങ്കിൽ സോഫ്റ്റ്‌വെയർ ഡവലപ്മെന്റിൽ ഒരു വർഷം പ്രായോഗിക പരിചയവും.\nപരിചയ സർട്ടിഫിക്കറ്റിന്റെ മാതൃക വെബ്സൈറ്റിൽ വിജ്ഞാപനത്തിൽ. ഈ വിജ്ഞാപനപ്രകാരം ഒരു റാങ്ക് ലിസ്റ്റ് മാത്രം തയാറാക്കും. ആ ലിസ്റ്റിൽനിന്ന് എല്ലാ സർവകലാശാലകളിലും ഉണ്ടാകുന്ന ഒഴിവിലേക്കു നിയമനം നടത്തും.\nകാറ്റഗറി നമ്പർ: 206/2021\nപ്രായം: 21-40 (02.01.1981 നും 01.01.2000നും ഇടയിൽ ജനിച്ചവർ–രണ്ടു തീയതിയും ഉൾപ്പെടെ). മറ്റു പിന്നാക്കവിഭാഗക്കാർക്കും പട്ടികവിഭാഗക്കാർക്കും ഇളവ്.\nയോഗ്യത: സിവിൽ എൻജിനീയറിങ് ബിരുദം/തത്തുല്യം. ഈ വിജ്ഞാപനപ്രകാരം ഒരു റാങ്ക് ലിസ്റ്റ് മാത്രം തയാറാക്കും. ആ ലിസ്റ്റിൽനിന്ന് എല്ലാ സർവകലാശാലകളിലും ഉണ്ടാകുന്ന ഒഴിവിലേക്കു നിയമനം നടത്തും.\nകാറ്റഗറി നമ്പർ: 207/2021\nഗ്രേഡ് II (ലൈബ്രറി)\nശമ്പളം: 27,800-59,400 രൂപ\nപ്രായം: 22 -36 (02.01.1985 നും 01.01.1999 നും ഇടയിൽ ജനിച്ചവർ–രണ്ടു തീയതിയും ഉൾപ്പെടെ). മറ്റു പിന്നാക്കവിഭാഗക്കാർക്കും പട്ടികവിഭാഗക്കാർക്കും ഇളവ്.\nയോഗ്യത: ലൈബ്രറി സയൻസിൽ എംഎൽഐഎസ്‌സി അല്ലെങ്കിൽ ബിഎൽഐഎസ്‌സി അല്ലെങ്കിൽ തത്തുല്യം.\nഈ വിജ്ഞാപനപ്രകാരം ഒരു റാങ്ക് ലിസ്റ്റ് മാത്രം തയാറാക്കും. ആ ലിസ്റ്റിൽനിന്ന് എല്ലാ സർവകലാശാലകളിലും ഉണ്ടാകുന്ന ഒഴിവിലേക്കു നിയമനം നടത്തും.\nകാറ്റഗറി നമ്പർ: 208/2021\nഓവർസിയർ ഗ്രേഡ് II (ഇലക്ട്രിക്കൽ)\nപ്രായം: 18-36 (02.01.1985 നും 01.01.2003നും ഇടയിൽ ജനിച്ചവർ–രണ്ടു തീയതിയും ഉൾപ്പെടെ). മറ്റു പിന്നാക്കവിഭാഗത്തിനും പട്ടികവിഭാഗത്തിനും ഇളവ്.\nയോഗ്യത: ബന്ധപ്പെട്ട വിഷയത്തിൽ3വർഷ ഡിപ്ലോമ/തത്തുല്യം അല്ലെങ്കിൽ എസ്എസ്എൽസി/തത്തുല്യ യോഗ്യതയും ഇനി പറയുന്ന ഏതെങ്കിലും ഒരു യോഗ്യതയും: ∙കേരള ഗവൺമെന്റ് സർട്ടിഫിക്കറ്റ് (2 വർഷ കോഴ്സ്) ∙കേന്ദ്ര തൊഴിൽ മന്ത്രാലയം നടത്തുന്ന ഇൻഡസ്ട്രിയൽ ട്രെയിനിങ് ഇൻസ്റ്റിറ്റ്യൂട്ട്/സെന്ററിൽ ഡ്രാഫ്റ്റ്സ്മാൻ ട്രേഡിൽ (6 മാസ പ്രാക്ടിക്കൽ ട്രെയിനിങ് ഉള്ള 18 മാസ ഡ്രാഫ്റ്റ്സ്മാൻഷി കോഴ്സ്) ഡിപ്ലോമ.\nകാറ്റഗറി നമ്പർ: 209/2021\nപ്രായം: 18-36 (02.01.1985 നും 01.01.2003നും ഇടയിൽ ജനിച്ചവർ–രണ്ടു തീയതിയും ഉൾപ്പെടെ). മറ്റു പിന്നാക്കവിഭാഗത്തിനും പട്ടികവിഭാഗത്തിനും ഇളവ്. യോഗ്യത: 1) എസ്എസ്എൽസി/തത്തുല്യവും എൻടിസി ഇലക്ട്രിക്കൽ/ വയർമാൻ യോഗ്യതയും അല്ലെങ്കിൽ എസ്എസ്എൽസി/തത്തുല്യവും വയർമാൻ ലൈസൻസും 2) വയർമാൻ/ ഇലക്ട്രീഷ്യൻ ആയി2വർഷം പ്രവൃത്തി പരിചയം.\nപരിചയ സർട്ടിഫിക്കറ്റിന്റെ മാതൃക വെബ്സൈറ്റിലെ വിജ്ഞാപനത്തിൽ. ഈ വിജ്ഞാപനപ്രകാരം ഒരു റാങ്ക് ലിസ്റ്റ് മാത്രം തയാറാക്കും. ഈ ലിസ്റ്റിൽനിന്ന് എല്ലാ സർവകലാശാലകളിലും ഉണ്ടാകുന്ന ഒഴിവിലേക്കു നിയമനം നടത്തും.\nകാറ്റഗറി നമ്പർ: 210/2021\nഡ്രൈവർ കം ഓഫിസ് അറ്റൻഡന്റ്\nനേരിട്ടുള്ള നിയമനം. ഭിന്നശേഷി വിഭാഗക്കാർ അപേക്ഷിക്കാൻ യോഗ്യരല്ല.\nപ്രായം: 18-36 (02.01.1985 നും 01.01. 2003നും ഇടയിൽ ജനിച്ചവർ–രണ്ടു തീയതിയും ഉൾപ്പെടെ). മറ്റു പിന്നാക്കവിഭാഗത്തിനും പട്ടികവിഭാഗത്തിനും ഇളവ്.\nയോഗ്യത: 1) ഏഴാം ക്ലാസ് ജയം/തത്തുല്യം 2) ഡ്രൈവർ ബാഡ്ജ് ഉപയോഗിച്ചു ലൈറ്റ് മോട്ടോർ വാഹനങ്ങളും ഹെവി മോട്ടോർ വാഹനങ്ങളും ഓടിക്കാൻ നിലവിലെ മോട്ടോർ ഡ്രൈവിങ് ലൈസൻസ് ഉണ്ടായിരിക്കണം.\nഹെവി മോട്ടോർ വെഹിക്കിൾസ് ഡ്രൈവിങ് ലൈസൻസിനു കുറഞ്ഞത്3വർഷം കാലാവധി ഉണ്ടായിരിക്കണം.\nശാരീരിക യോഗ്യത: (എ) ചെവി: പൂർണമായ ശ്രവണശേഷി\n(ബി) കണ്ണ്: വലത്–ഇടത്\nദൂരകാഴ്ച: 6/6 സ്നെല്ലൻ-6/6 സ്നെല്ലൻ\nസമീപക്കാഴ്ച: 0.5 സ്നെല്ലൻ–0.5 സ്നെല്ലൻ\nകളർ വിഷൻ: സാധാരണം.\n(സി) പേശികളും സന്ധികളും: തളർവാതം ഉണ്ടായിരിക്കരുത്. എല്ലാ സന്ധികളും ആയാസരഹിതമായി ചലിപ്പിക്കാൻ കഴിയണം.\n(ഡി) ഞരമ്പുഘടന: പൂർണമായി സാധാരണരീതിയിൽ ഉള്ളതായിരിക്കണം. പകർച്ചവ്യാധികൾ ഉണ്ടാകരുത്.\nസാധുവായ ഡ്രൈവിങ് ലൈസൻസ് തിരഞ്ഞെടുപ്പിന്റെ ഓരോ ഘട്ടത്തിലും ആവശ്യമാണ്. ഹെവി ഡ്യൂട്ടി വാഹനങ്ങൾ ഓടിക്കുന്നതിലെ പ്രാവീണ്യം പ്രായോഗിക പരീക്ഷയിലൂടെ തെളിയിക്കണം. മെഡിക്കൽ സർട്ടിഫിക്കറ്റിന്റെ മാതൃക വെബ്സൈറ്റിലെ വിജ്ഞാപനത്തിൽ. ഈ വിജ്ഞാപനപ്രകാരം ഒരു റാങ്ക് ലിസ്റ്റ് മാത്രം തയാറാക്കും. ഈ ലിസ്റ്റിൽനിന്ന് എല്ലാ സർവകലാശാലകളിലും ഉണ്ടാകുന്ന ഒഴിവിലേക്കു നിയമനം നടത്തും.


തറ തുടക്കാൻ3സൂത്രങ്ങൾ ഇനി mop വേണ്ട...!! - Creator Pen\nതറ തുടക്കാൻ3സൂത്രങ്ങൾ ഇനി mop വേണ്ട…!!\nതറ തുടക്കാൻ3സൂത്രങ്ങൾ ഇനി mop വേണ്ട...!!\nതറ തുടക്കാൻ3സൂത്രങ്ങൾ ഇനി mop വേണ്ട…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nഇനി കുപ്പി മാത്രം അല്ല കുപ്പിയുടെ അടപ്പും കളയാൻ വരട്ടേ…!!\nകളയാൻ വെച്ചിരിക്കുന്ന നാരങ്ങാത്തൊലി കൊണ്ടുള്ള ഒരു സൂപ്പർ ടിപ്പ്, പ്രാണികൾ ഇനി വന്ന വഴി കാണില്ല…!!


ലോകകപ്പ് ആദ്യമായി മലയാളത്തിലും; ഒരുക്കങ്ങളെല്ലാം പൂര്‍ത്തിയാക്കി ചാനല് - myKhel Malayalam\n» ലോകകപ്പ് ആദ്യമായി മലയാളത്തിലും; ഒരുക്കങ്ങളെല്ലാം പൂര്‍ത്തിയാക്കി ചാനല്\nലോകകപ്പ് ആദ്യമായി മലയാളത്തിലും; ഒരുക്കങ്ങളെല്ലാം പൂര്‍ത്തിയാക്കി ചാനല്\nUpdated: Monday, June 11, 2018, 19:30 [IST]\nFifa World Cup 2018 :ലോകകപ്പ് ആദ്യമായി മലയാളത്തിലും | Oneindia Malayalam\nദില്ലി: റഷ്യ ലോകകപ്പിന് പന്തുരുളാന് ഇനി ദിവസങ്ങള് മാത്രമാണ് ശേഷിക്കുന്നത്. മത്സരങ്ങള് നേരിട്ട് വീക്ഷിക്കുന്നതിനായി റഷ്യയിലേക്ക് ലോകമെങ്ങുമുള്ള ആരാധകര് ഒഴുകുകയാണ്. ആടിയും പാടിയും ഒരുമാസം ആഘോഷത്തിമിര്‍പ്പിലക്കാന് ആരാധകര് തയ്യാറെടുത്തുകഴിഞ്ഞു. റഷ്യയില് എത്താന് കഴിയാത്തവര്‍ക്ക് കളികാണാനായി ചാനലുകളും അവസാനവട്ട തയ്യാറെടുപ്പിലാണ്.\nഇന്ത്യയില് സോണിക്കാണ് സംപ്രേക്ഷണാവകാശം. വിവിധ ഭാഷകളിലായി ചാനല് കളി വിശകലനങ്ങളും പ്രത്യേക പരിപാടികളും അവതരിപ്പിക്കും. ഇംഗ്ലീഷ്, ഹിന്ദി, ബംഗാളി, മലയാളം, തമിഴ്, തെലുങ്ക് ഭാഷകളിലായിട്ടായിരിക്കും പ്രക്ഷേപണം. ഇന്ത്യന് ക്യാപ്റ്റന് സുനില് ഛേത്രിയും, മുന് ക്യാപ്റ്റന് ബൈച്യുങ് ബൂട്ടിയയും ചാനലില് വിശകലനത്തിനുണ്ടാകും.\nഒപ്പം ലൂയിസ് ഗാര്‍ഷ്യ, മുന് മാഞ്ചസ്റ്റര് താരം ലൂസിസ് സാഹ, മുന് ഇംഗ്ലണ്ട് ഗോള് കീപ്പറും കേരളാ ബ്ലാസ്റ്റേഴ്‌സ് താരവുമായിരുന്ന ഡേവിഡ് ജെയിംസ് എന്നിവര്‍ക്കൊപ്പം, ആഷ്‌ലി വെസ്റ്റ് വുഡ്‌സ്, ഗുരുപ്രീത് സിങ്, റോബിന്‍സിങ്, നോവി കപാഡിയ തുടങ്ങിയവരും ചാനലില് പരിപാടികളുമായെത്തും.\nരാജ്യത്ത് ആറു ഭാഷകളില് റഷ്യ ലോകകപ്പ് എത്തുമെന്ന് സോണി പിക്‌ചേഴ്‌സ് ഇന്ത്യ വക്താവ് രാജേഷ് കൗള് പറഞ്ഞു. ഏറ്റവും മികച്ച രീതിയിലായിരിക്കും സംപ്രേക്ഷണം. ആരാധകരെ എല്ലാവിധത്തിലും സംതൃപ്തിപ്പെടുത്തുന്ന രീതിയിലായിരിക്കും ലോകകപ്പ് സംപ്രേക്ഷണം. കളിക്കു മുന്‍പും ശേഷവും ഇടവേളകളിലും കളി വിദഗ്ധര് വിശകലനം നടത്തും. ഇവ കൂടാതെ പ്രഭാത പരിപാടി ഉണ്ടായിരിക്കുമെന്നും അദ്ദേഹം അറിയിച്ചു.\nRead more about: ലോകകപ്പ് സോണി ഇന്ത്യ ചാനല്\nStory first published: Monday, June 11, 2018, 19:11 [IST]


India-Australia| ആവേശം വിജയം; പരമ്പര; ഓസീസിനെ തകർത്ത് ഇന്ത്യൻ പുതുനിര| India vs Australia Heroic Rishabh Pant Takes Ind to Incredible Win – News18 Malayalam\nIndia-Australia| ആവേശം വിജയം; പരമ്പര; ഓസീസിനെ തകർത്ത് ഇന്ത്യൻ പുതുനിര\nബ്രിസ്ബെയിൻ: അവസാന നിമിഷംവരെ ആവേശം നിറഞ്ഞുനിന്ന മത്സരത്തിൽ ഓസ്ട്രേലിയക്കെതിരെ ഉജ്ജ്വല വിജയവുമായി ഇന്ത്യൻ ടീം. ഇതോടെ പരമ്പര 2-1ന് ഇന്ത്യ സ്വന്തമാക്കി. 138 പന്തിൽ 89 റൺസുമായി പുറത്താകാതെ നിന്ന റിഷഭ് പന്തിന്റെയും 146 പന്തിൽ 92 റൺസെടുത്ത ഓപ്പണർ ശുഭ്മാൻ ഗില്ലിന്റെയും 211 പന്തിൽ 56 റൺസെടുത്ത ചേതേശ്വർ പൂജാരയുടെയും മികവിലാണ് ഇന്ത്യ ചരിത്ര ജയം സ്വന്തമാക്കിയത്. ടെസ്റ്റിന്റെ അവസാനദിവസത്തെ അവസാന 20 ഓവറില് ഏകദിന ശൈലിയില് ബാറ്റ് വീശിയാണ് ഇന്ത്യ ഓസീസിനെ തകർത്തത്. മൂന്നുവിക്കറ്റിനാണ് ഇന്ത്യൻ ജയം.\nAlso Read- ഇംഗ്ലണ്ടിനെതിരായ ടെസ്റ്റ് പരമ്പര: കോഹ്ലി മടങ്ങിയെത്തും; ഇന്ത്യൻടീമിനെ ഇന്ന് പ്രഖ്യാപിക്കും\nരണ്ടാം ഇന്നിംഗ്‌സില് 328 റണ്‍സ് വിജയലക്ഷ്യവുമായി ഇറങ്ങിയ ഇന്ത്യ അഞ്ചാം ദിനം കളിയവസാനിക്കാൻ മൂന്ന് ഓവർ ബാക്കി നിൽക്കെയാണ് ലക്ഷ്യം നേടിയത്. നാലാം ദിവസം ചായയ്ക്കു ശേഷമാണ് ഇന്ത്യ വിജയത്തിനായി പോരാടിയത്. അതുവരെ വിക്കറ്റുകള് വീഴാതെ സമനിലയ്ക്കായി പൊരുതുകയായിരുന്നു ടീം ഇന്ത്യ. നായകന് അജിങ്ക്യ രഹാനെ ടി20 ശൈലിയില്(22 പന്തില് 24 റണ്‍സ്) ബാറ്റ് വീശി.\nഋഷഭ് പന്തിന്റെ മികച്ച ഇന്നിങ്സും വാഷിങ്ടണ് സുന്ദറിന്റെ ബാറ്റിങ്ങുമാണ് (22) ഇന്ത്യയ്ക്ക് എക്കാലത്തും ഓര്‍മ്മിക്കാവുന്ന വിജയം സമ്മാനിച്ചത്. വിജയത്തിന് പത്ത് റണ്‍സ് അകലെ സുന്ദറിന്റെ വിക്കറ്റ് വീണത് ഇന്ത്യയെ ആശങ്കയിലാക്കി. ഏഴാമനായി ഇറങ്ങിയ ശാര്‍ദൂല് താക്കൂര്(2) വിജയത്തിന് മൂന്ന് റണ്‍സ് അകലെ വീണതോടെ ഇന്ത്യ വീണ്ടും സമ്മര്‍ദ്ദത്തിലായി. നവ്ദീപ് സെയ്‌നിയെ മറുവശത്ത് നിർത്തി പന്ത് ഫോറിലൂടെ വിജയലക്ഷ്യം മറികടന്നു.\nAlso Read- അതിവേഗ സെഞ്ചുറി നേടിയിട്ടും 'കുഞ്ഞ് ആരാധികയെ' കുറിച്ച് ആശങ്കപ്പെട്ട് കിവീസ് സൂപ്പർതാരം\nനേരത്തേ 91 റൺസെടുത്ത ശുഭ്മാൻ ഗില്ലിനെ ഇന്ത്യയ്ക്ക് നഷ്ടമായിരുന്നു. ടെസ്റ്റ് ക്രിക്കറ്റിലെ ആദ്യ സെഞ്ചുറി എന്ന ലക്ഷ്യത്തിന് വെറും9റണ്‍സ് മാത്രം അകലെ നില്‍ക്കുമ്പോഴാണ് ഗില്ലിനെ നഥാന് ലിയോണ് പുറത്താക്കുന്നത്. 146 പന്തുകളില് നിന്നും എട്ട് ഫോറുകളുടെയും രണ്ട് സിക്‌സുകളുടെയും അകമ്പടിയോടെയാണ് താരം 91 റണ്‍സെടുത്തത്. ടെസ്റ്റ് ക്രിക്കറ്റില് ഗില്ലിന്റെ ഏറ്റവും ഉയര്‍ന്ന സ്‌കോര് ആണിത്. രണ്ടാം വിക്കറ്റില് ചേതേശ്വര് പൂജാരയ്‌ക്കൊപ്പം 114 റണ്‍സിന്റെ കൂട്ടുകെട്ട് പടുത്തുയര്‍ത്താനും ഗില്ലിന് കഴിഞ്ഞു.\nEmotional scenes. 🇮🇳💪🔥 pic.twitter.com/pupOjHhrL8\n— Surya Kumar Yadav (@surya_14kumar) January 19, 2021\nഓസ്ട്രേലിയക്കായി പാറ്റ് കമ്മിൻസ് നാലും നഥാൻ ലയൺ രണ്ടും വിക്കറ്റ് വീഴ്ത്തി. ആദ്യ ഇന്നിങ്സിൽ അഞ്ച് വിക്കറ്റ് നേട്ടം കുറിച്ച ജോഷ് ഹേസിൽവുഡ് ഒരു വിക്കറ്റും നേടി. സ്കോർ- ഓസ്ട്രേലിയ - 369, 294; ഇന്ത്യ - 336, 7ന് 329\nFirst published: January 19, 2021, 13:21 IST\nAjinkya RahanebrisbaneIndia-Australiaindia-australia 4th testMarnus LabuschagneRishabh Pantrohit sharmaT Natarajan